यीश्‌ मसीहना खशियालीता खबर - 
यूहन्नाना बयान 


दुनियाता घड़े मायान-मुन्नेटाल ओल मत्तोल 
बोन वचन इन्दातोड़। 
वचन परमेश्‍्वर्त्‌-संगने मत्तोल 
अनि वचन परमेश्वर मत्तोल। 
2 ओल मून्नेटाल परमेश्वर्त-संगने मत्तोल 
3 सब कछ ओना जरिया पैदा आत 
अनि जो कछ पैदा आता 
ओन-मीचुक बड़ांगे भी पैदा हैलले आयो। 
4 ओन-रोपा जीवन मत्ता 
अनि अद जीवन आदमीड़ा वेर्ची मत्ता। 
5 वेर्ची सिकाटीते जिगले माईता 
अनि सिकाटी तान नाश हैल्ले केवो। 


6 परमेश्वर्त-इगाटाल रॉहतोल वोडल वातूल 
ओना पड़ोल यहन्नाल मत्ता। 
7 एल गवाही सीयाले वातूल - 
अद वेर्चीता गवाही सीयाले 
कि ओना जरिया सब बिश्वास केवेड़। 
8 ओल तन्ना अद वेर्ची हैलले आयोल, 
परमेश्वर ओन वेर्चीता गवाही सीयाले रॉहतूल। 
9 वचन अद सच्चो वेर्ची मत्तोल 
ओल सब लोगोड़कून वेर्ती सीयातोल, 
ओल द्नियाते वायानवाले मत्तोल। 


I 


I0 पः ना जरिया घड़े मात अनि ओल दनियाते मत्तोल 
दुनिया ओन हैल्ले पुन्नो। 
। ओल तन्वा मुल्कते वातूल 
लोगोड़ ओन ग्रहण हैल्ले केवोड़। 
।2 पर बोइ़ ओन ग्रहण कीतूड़ 
र ओल परमेश्वरतोड़ मर्क-मियाहक आसी हन्दाना हक सीतल - 
इकून बोड़ ओना पड़ोड-परों बिश्वास कीयातोड़। 
।3 एड़ नत॑तुडाल हैल्ले, मेन्द्डा मरजीताल हैल्ले, 
a पक; मरजीताल हैल्ले, परमेश्वरताल पैदा आतोड़। 
]4 वचन मेन्दुल येची वासी मा-नड्ड्म डेरा कीतूल। 
ह ओना महिमा हड़तोड़ाम, 
परमेशवर-दाऊनोल वरोंले मरीना महिमा-त्‌-लेखा हूड़तोड़ाम - 
ओन-रोपा दया अनि सच्चाई पूरो मत्ता। 
।5 यूहन्नाल ओना गवाही सीयाले वातूल। ओल चिल्ले मासी इन्द्ल :- 
एल ओले आन्दूल बोन-हिन्नाल अन्ना इन्जीतोना 
ओल _ना-पिज्जा वाईतोल, ना-से फड़ोल आन्दुल, 
बाड़ीकि ना-मून्ने मत्तोल। 
।6 ओना' पूरो दयाताल माकन आशीष्त्‌-पर्रो आशीष पुटता। 
I7 bo जरियाते धर्मता कानून वात, 
पर दया अनि सच्चाई यीशु मसीहना जरियाते वात। 
।8 परमेश्वरतून बोले बप्पोड़े हैल्ले हूडोल - 
परमेश्वरतोल बड़ोले मर्री बोल परमेश्वर्तु-संग्‌ मन्दातोल 
ओल्‌ ओन उजागर कीतोल। 


]9 इद पूहन्नाना गवाही आन्द:- 








यरूशालेम शहरतोड़ यहदीड़ यूहन्नान्‌-कर्रूम याजकोड़कन अनि ओड़ोड़ 
संग्‌ सेवा कीयानवालेड़ लेवी लोगोड़कन इद पूछे कीयाले रॉहतुड़ कि इम्मा बोनी 
न 0 ते ओल जवाब सीयाना इन्कार हैल्ले केवोल पर खूलासो माने कीतूल कि 
अन्ना मसीहना हैल्ले आयोन। 2। ओड़ ओंडे पूछे कीतुड़:- फिर बोनी - बड़ांग्‌ 
इम्मा एलियाहनी आन्दी? ओल इत्तूल:- हैल्ले। ते बड़ांग्‌, इम्मा नबीनी आन्दी? 
ओल जवाब सीतूलः- हैल्ले। 22 ओड़ ओंडे पूछे कीतूड़:- इम्मा बोनी? अम्माट 
मावोड़ |रॉँहतानवालेड़क्न बाहून जवाब सीकोम, इम्मा नी-हिन्नाल बड़ांग्‌ 
इन्दातोनी? 23 ओल यशायाह नबीना मान्दी येची इत्तूल:- 


अन्ना डॉन्गूडे ईहून हांक सीयानवालेना लेंग आन्दान, 
कि ` प्रभुना सर्री तैयार be । 





4.24-39 
24 ओड़ फरीसीड़ा-खाकनाल' वासी मत्तोड़ 25 अनि ओंडे पछे कीतड़:- इम्मा 
मसीहनी हैल्ले, एलियाहनी हैल्ले, नबीनी भी हैल्ले, ते नप्तिस्मा? बाडी सीयातोनी? 
26 यूहन्नाल जवाब सीतूल :- अन्ना येते बप्तिस्मा सीयातोना, पर मी-नडडम 
नित्तोल वोड्ल आन्दूल बोन इम्माट हैल्‍्ले पुनवीट। 27 एल ना-पिज्जा वाईतोल 
ओना शरपूहकनुंग्‌ टंडान-लायोक अन्ना हैल्ले आयोन। 


28 इव मान्दींग्‌ बैतनियाह नाटेने यरदन ढोडात्‌-हवाड़ी आतुंग्‌, बेगा यूहन्नाल 
बप्तिस्मा सीन्दूल। 


29 दूसरो दिया यूहन्नाल यीशुन ओन कर्रूम वानाके हड़तुल, अनि इत्त्ल:-- 
हूडाट, परमेशवरता भेंडी-पिल्ला, एल दनियाता पाप तहची वोईतोल। 
30 ओन-हिन्नाल अन्ना ईहून इत्तान कि ना-पिज्जा वाईतोल ओल ना-से फड़ोल 
आन्दुल बाड़ीकि ओल ना-मुन्ने मत्तोल। 3। अन्ना ओन हैल्ले पन्नोन पर 
इस्राएल-परो* ओना उजागर आयान-हिन्नाल अन्ना येते बप्तिस्मा सीनाके 
वातोना। 


32 यूहन्ना गवाही सौनाके इत्तूल:- अन्ना पवित्र आत्मातन कबतर्त-लेका 
आगासदीपताल रगसोड़े अनि ओन-पर्रो ठहरे मासोड़े हड़तोना। 33 अनि अन्ना 
ओन हैल्ले पून्नोन पर बोल नाकून येते बप्तिस्मा सीयाले रॉहतल ओल नाकन 
इत्तूल कि बोन-पर्रो पवित्र आत्मातून रगसोड़े अनि ठहरे मासोड़े हूडकी ओल 
पवित्र आत्माता बप्तिस्मा सीयानवाले आन्दुल। 34 आहन हड़तोना अनि मीकन 
इन्दातोना कि एले परमेश्वरतोल मर्री आन्दल। 


35 दूसरो दिया यूहन्नाल अनि रंड चेलालोड़ फिर अग्गा नित्ची मत्तोड़। 
36 ओल यीशुन वलीसोड़े हूड़सी इत्तूल:- हूड़ाट, परमेश्वरता भेंडी-पिल्लाल। 
37 रटे चेलालोड़ इद केन्ची यीशुन-पिज्जा ताकी लात्‌ड़। 38 यीश मलसी ओड़कन 
वानाके हड़सी इत्तुल:- बडांग्‌ पिड़कीतोड़ीट? ओड़ ओन इत्तड़:- रब्बीनी (याने 

गुरू) इम्मा बेगा मन्दातोनी? 


39 ओल ओड़कन इत्तूल:- दट ते हूड़कीट। ओड़ वासी ओना मन्दाना जगा 
हूड़तुड़ अनि ओन-इग्गा अद दिया मन्दुड़ बाडीकि इद अन्दाजन तीसरो पहर आसी 
हत। 





टीका : ]. फरीसीड़ = यहूदीड़ा धर्मतोड़ सख्त माने कीयानवालेड। 
2. बप्तिस्मा = येता संस्कार कीसी बोनई धर्मते मिले कीयाना। 
3. भेंड़ी-पिल्ला = यहूदीड़ा धर्मते पाप मिटे कीयाले भेंडी-पिल्ला बलिदानते तरुहची' 
सीन्दुड़। 
4. इस्राएल = यहदीड़ा दूसरो पड़ोल। 


4.40-2 न 8 
40 यूहन्नाना केन्ची यीशून-पिज्जा ताकसीतोड़ रंटे चेलालोड़ते वोडूना पड़ोल 
आन्द्रीयास मत्ता। ओल शमोन पतरसनोल तम्म्र मत्तोल। 4 ओल मून्ने तन्वोल 
भाई शमोनतून पिड़कसी इत्तूल:- माकन मसीह (याने खिस्तूस) पुटसी हत्तोल। 
42 a ओन यीशून-कर्स्म अवसूहतुल। यीशु ओन हूड़सी इत्तुलः- इम्मा 
शमोननी, नीवा दाऊना पड़ोल भी यूहन्ना आन्द, नीवा पड़ोल केफा! ताकल। 


43 दूसरी दिया यीशू गलील देशते हन्दा आन्दूल। ओन फिठिलप्पूस पुटतूल ते 
ओन इत्तूलः- ना-संगने वड़ा। 44 फिल्लिप्पूस बेथसैदा नाटेनोल मत्तोल, अनि 
आन्द्रीयास/. अनि पतरस भी अद नाटेनोड़ मत्तोड़। 45 फिल्लिप्पूस नतनएलतून 
र त्तूलः- बोना मान्दी मूसाल धर्मता कानूनते अनि नबीड़ भी लिखे कीतुड़ 
ओल माकन पुटसी हत्तोल। 46 ओल नासरत-नाटेनोल यीशु, यूसफतोल मर्री 
आन्दूल। सतनएल इत्तूलः- बाड़ी, नासरत-नाटेनाल बड़ांगे अस्सल पसीवल? 
ल्लप्पुस इत्तुल:- दट, हूड़की। 


47 यीशु नतनएलतून वानाके हूड़त्ल ते ओन-हिन्नाल इत्तुल:- हूड़ाट, एल 
सच्चोल इसराएली आन्दुल, ओन-रोपा लन्द-फन्द हैल्‍ल्ले। 48 नतनएल ओन 
इत्तुल:- इम्मा नाकन बेगाटाल पृन्दातोनी? यीश्‌ जवाब सीतूल:- फिल्लिप्पूसना 
म -मून्ने इम्मा तोयामड़ात्‌-सिर मत्तोनी अद्रा अन्ना नीकून हूड़तान। 
49 नतनएल ओन जवाब सीतूल:- रब्बीनी, इम्मा परमेशवरतोल मर्रीनी आन्दी, 
इम्मा इसारएलनोल राजानी आन्दी। 50 यीशु ओन जवाब सीतुल:- अन्ना नीकन 
इत्तोना कि तोयामड़ात्‌-सिर हूड़तान इदके इम्मा बिश्वास कीयातोनी? इद्देनसे 
फड़ा कामं हूड़की। 5। अनि ओंडे इत्तूल:- अश्ना नीकून सच्चो इन्दातोना, इम्माट 
र खूल्लो अनि परमेश्वरतोड़ दूत्कन बनिआदमनोल मर्रीन्‌-पर्रो 


5 


तरगसोड़ रगसोड़े हड़कीट। 


002 [ग्‌ पिज्जा गलीलता काना नाटेने मड़मिंग्‌ मत्ता। 2 यीशूना दाई 
2 अग्गां मत्ता। मड़मिंग्ने यीश्‌ अनि चेलालोड़ भी वर्तालोड़ मत्तोड़। 3 अंगुडा रस 
माड़सी हत ते यीशुना दाई ओन इन्दा लात:- ओड़-कर्रूम अंगूडा रस हैल्ले 4 यीश्‌ 
तांन इत्तुल:- दाईनी, नाकून बाड़ी इन्दातोनी? नावा वख्त इन्गा हैल्ले वायो। 
5 दाई नौ Mas इतः मीकन वन्कानूल आहने कीम्ट। 6 अग्गा यहूदीड़ा शुद्धिता 
रीति-रिवाज्त्‌-हिन्नाल रहक-मुहक मन येरवाले टॉन्गीतांग सारूंग्‌ सोड़ांग्‌ 
द । 7 यीशु इत्तूलः- सोड़ांगने येर निहची सीम्ट। ते सोड़ानूंग लबालब येर 
निहची सीतड़। 8 ओल ओड़कून इत्तुल:- इंगा तोरसी मड़मिंगनोल मुख्यान सीम्ट। 








टीका: |. “'पतरस' अनि 'केफा” रंटेना मतलब 'चटान' या 'टॉड्गी” आन्द 





2.9-3.3 
ओड़ तोरसी सीतूड़। 9 मड़ामिंगनोल मूख्याल अद येतून उन्दतूल अद इन्गा अंगुडा 
रस बने मासीता, अनि ओल पून्नोल हैल्ले कि बेगाटाल वाता ।0 पर तोरानवालेड़ 
पृत्तोड़। ते मुख्याल नौड़ान केईसूहची इत्तुल:- चाकको अंगूडा रस मून्ने सीयातोड़ 
अनि सबना खूब उन्दान-पिज्जा मदो सीयातोड़, पर इम्मा इन्गा-लुगुस चॉकको रस 
इरतोनी। ।। आहन यीश गलीलता काना नाटेने इद पहिलो चिन्ह दीसूहची तन्वा 
महिमा उजागर कीतूल, अनि ओनोड़ चेलालोइ ओन-परो बिश्वास कीतुड़। 


]2 तेन पिज्जा ओल अनि ओना दाई, ओनोड़ भाईड़ अनि चेलालोड़ कफरनाहूम 
नाटेने हन्जी थोड़ो दियांग अग्गा मन्दड़। 


।3 यहृदिड़ा फ॒सह-तेबहार्त्‌-मून्ने यीश्‌ यरूशालेम शहरते हत्तूल। 4 अग्गा 
ओल कोंदा भेंडा अनि कबूतर ममानवालेड़कन अनि साहुकाहकन मन्दिर्त्‌-रोपा 
हूड़तूल। 5 नोनेता कोर्ला बने कीसी सब कोंदानंग अनि भेंडानृंग बाहरो कीतूल 
अनि साहकाहकना रूप्यांग-पैसांग रीकसी वाटतुल। ]6 कबूतर ममानवालेड़कून 
इत्तलः- इव्वेनंग्‌ बाहरो वोम्ट - नावोल दाऊना रोतून बाजाडा रोन मिनी बने 
केमाट। ।7 चेलालोड़कून शास्त्रता इद मान्दी याद वात कि:- 


''न्नीवा मन्दिरता प्रेम ना-रोपा किस्त्‌-लेखा करवीता 


78 यहूदीड ओन इत्तुड़:- इम्मा ईहून कीयाना अधिकारत्‌-हिन्नाल बदसो 
चिन्ह दीसूहतातोनी? ।9 यीशु ओड़कून जवाब सीतुल:- इद मन्दिरतून नाश कीम्ट 
अनि अन्ना मून्द दियाने अद्देन ओंडे तेहका। 20 यहूदीड़ इत्त्‌ड़:- इद मन्दिरतून 
तेहना-तेहनाके रंड-वीसांगु सारूंगू वशाँगू लागतंगू, इम्मा मून्द दियाने बाहून 
तेहकी? 2। पर ओल तन्वा मेन्द्डा मन्दिरता मान्दी कीन्द्ल। 22 ओना सासी 
तेदान-पिज्जा चेलालोड़कन याद वात कि ईहन वन्कसी मत्तोल अनि ओड़ 
शास्त्रत्‌-परोः अनि यीशूना मान्दीत्‌-परो बिश्वास कीतड़। 


23 फसह-तेवहारता वकत ओल येरूशालेम शहरते मत्तोल अनि लईसोड़ 
ओना अजीब काम्कनंग हड़सी ओन-पर्रो बिश्वास कीन्दड़। 24 पर यीशु ओड़ा 
भरोसाते हैल्ले मन्नोल नोल बाड़ीकि ओल सब लोगोड़कन पुन्दल दुल। 25 इद्देना जरूरत 
हैल्‍्ले मन्नो कि बोले ओन बड़ांगे बते केवेल, ओल पून्दूल कि लोगोड़ा जीवाते बड़ांग्‌ 
आईता। 


यहदीड़ोल बोड्ल मुख्याल निकदेमूस पड़ोडोल फरीसी मत्तोल 2 एल 
3 नरका यीशन्‌-कर्ूम वासी इत्तुलः- रब्बीनी, अम्माट पूत्तोड़ाम कि इम्मा 
परमेश्वरता खाकनाल वासी ग्रूनी आन्दी बाडीकि इम्मा, आहन. चिन्ह 
दीसूहतातोनी, परमेश्वर संगने हैल्ले मन्नेल ते आहन चिन्ह दीसूहताना हैल्ले बने 
मायो। 3 यीश्‌ ओन जवाब सीतुल:- 


3.4कट2 


प नीकून सच्चो इन्दातोना, परोटाल फिर पैदा आयान-मीचूक बोले 
परमेश्वरता। राजते हैलले वायो।. 4 निकदेमुस ओन इत्तूल:- सेनाल आसी बोले 
बबाह पैदा |७आयानूल? दाईना पीटे दूसरो मेला सोड़िसीकन बाहुन पैदा आयेल? 
5 यीशु ओनं जवाब सीतूल:- 


अन्ना/नीकन सच्चो इन्दातोना, येताल अनि आत्माताल पैदा आयान-मीचुक 
बोले परमेशंवरता राजते हैल्ले सोड़ीयोल। 6 मेन्दडाल पैदा आईता अद मेन्दल 
आन्द, अति आत्माताल पैदा आईता अद आत्मा आन्द। 7 नावा इद 
मान्दीत्‌-हित्नाल अचम्भा मिनी केमा कि पर्रोटाल फिर पैदा आयाना जरूरी आन्द। 
8 वड़ी i हन्दा आईता हक्के वड़ीस्ताता, अनि इम्मा ताना लेंग केन्जीतोनी पर 
बेगाटाल वाईता अनि बेकके बड़ीस्ताता हैल्ले पूनवी, बोले आत्माताल पैदा आईतोल 
ते ईहने आनंदल। 9निकदेम्‌स जवाब सीसी इत्तूल:- इव मान्दींग बबाह आयानुंग्‌? 
।0 यीश्‌ ओन जवाब सीतुल:- 


इम्मा इसराएल्कनोल फड़ोल ग्रूनी आन्दी अनि इव मान्दीनुंग समझे हैल्ले 
माईवी? || अन्ना सच्चो इन्दातोना, अम्माट पुत्तोड़ाम अद्‌देना मान्दी 
बन्कीतोड़ाम अनि हूड़तोड़ाम तान वेहतातोड़ाम, अनि इम्माट मावा माने हैल्ले 
केवीट। ।2| अन्ना मीकन दनियाता मान्दी इत्तान अनि इम्माट भरोसा हैल्ले केवीट 
ते त मान्दी इन्दाका ते बबाह भरोसा कीकीट? ।3 आगासदीपते बोले 
हैल्ले हन्नौल . बड़ोले बनिआदमनोल मरी आगासदीपताल रगतोल अनि 
आगासदीपते मन्दातोल। ।4 बाहून मूसा डॉन्गूडे ताडाशत्न पर्रो तरूहतूल जरूरी 
आन्द कि बनिआदमनोल मरीन तरूहतान्‌ड़ ।5 कि बोल ओन-परों बिश्वास 
कीयातोल हमेशा-लृग्स पिस्सानूल। 


।6 बाड़ीकि परमेश्वर दुनियातुन ईहन प्रेम कीतूल कि तन्वोल वरॉले म्री सीतल 
र बोल ओन-परों बिश्वास कीयातोल नाश हैल्‍ल्ले आयोल पर हमेशा-लुगुस 
पिस्सान्‌ल। ।7 परमेश्वर तन्वोल मर्रीन दुनियातून दोषी ठहरे कीयाले हैल्ले, पर 
र्‌ रॉहची सीत्‌ल। ।8 बोल ओन-पर्रो बिश्वास कीयातोल ओन-परों 
दोष  हैल्ले आयो, पर बोल बिश्वास हैल्ले केवोल मून्नेटाल एल दोशी आतोल 
तेन-हिन्नाल कि परमेशवरतोल वररॉले मर्रीन्‌-परों बिश्वास हैल्ले केवोल। ]9 दोष 
इद आन्द कि वेची दुनियाते वाता अनि ओड़ सिकाटीत्न वेर्चीत-से मइसी प्रेम कीतूल 
म कि ओड़ा काम्क बूरोंग आन्दंग। 20 बूरो काम कीयानवालेड़ वेर्चीतन 
an वेर्चीते हैल्ले वायोड़ कि ओड़ा काम्क-पर्रो दोश हैल्ले लागवल। 
2] पर कीयानवाले वेर्चीते वाईतोल कि ओना काम्क उजागर आईवांग कि 
परमे खाकनाल आईतांग्‌। 

3.2.4.8 
22 तेन-पिज्जा यीश्‌ अनि चेलालोड़ यहूदिया देशते वातूड़ अनि ओल अग्गा 
ओड़-संगने मन्जी लोगोड़कन बप्तिस्मा सीन्दुल। 23 यूहन्नाल भी शालेम 
नाटेन-कर्रूम एनोन पड़ोडा जगाते बप्तिस्मा सीन्दल बाड़ीकि अग्गा बल्ले येर मत्ता 
अनि लोग वासी बप्तिस्मा येन्दुड़। 24 यूहन्नाल अद वकत-लूग्स जेलखानाते हैल्ले 
वायोल। 25 यूहन्नानोड़ चेलालोड़ बोले यह्दीन्‌-संग शद्धिन्‌-हिन्नाल बहस 
कीन्द्‌ड। 26 ओड़ यूहन्नान्‌-कर्रूम वासी इत्तूड़: ये रब्बीनी, यरदन ढोडात्‌-हवाड़ी 
नी-संगने मत्तोल बोन-हिन्नाल इम्मा वेहची सीती, हड़ा, ओल भी बप्तिस्मा 
सीयातोल, अनि ओन-कर्रूम सब हन्दातोड़। 27 यूहन्नाल जवाब सीतुल:- 
परमेश्वर हैल्ले सेवोल ते बोने बड़ागे हैल्‍्ले पुट्टो। 28 इम्माट प॒त्तोड़ीट कि अन्ना 
इत्तान कि अन्ना मसीहना हैल्ले पर ओन-मुन्ने रॉहतल वातोना। 29 ओन-हिन्नाल 
नावा आहन पूरो खुशी आन्द बाहून मड़मिंगने नौड़ानोल दोस्तना खुशी आईता। 
नौड़ी तो नौड़ाना आन्द, पर नौड़ानोल दोस्त भी ओना लेंग्‌ केन्चीकन फड़ा खुश 
आईतोल - नाकन भी ईहून खूशी पार पुटसी हत। 30 ओना बढ़े मायाना अनि 
नावा घटे मायाना जरूरी आन्द 


3] आगासदीपताल बोल वाईतोल ओल सबसे मैसी आन्दल। बोल धरतीताल 
वाईतोल ओल धरतीतोल आन्दुल अनि धरतीता मान्दी वन्कीतोल 32 बोल 
परमेश्वरताल वातोल ओल सबसे मैसी आन्दल। बड़ांग हड़तोल अनि बड़ांग्‌ 
केन्जतोल इद्देन वेहतातोल अनि बोड़े ओना हैल्ले माने केवोड़। 33 बोले ओना 
माने केवेल ते आहन माने कीयातोल कि परमेश्वर सच्चोल आन्दल। 34 बाड़ीकि 
बोन परमेश्वर राँहची सीतोल ओले परमेश्वरता मान्दी वन्कीतोल बाड़ीकि 
परमेश्वर ओन तन्वा आत्मा भरपूरीताल सीयातोल। 35 दाऊहड़ाल मर्रीन प्रेम 
कीयातोल अनि ओना कैदे सब कछ सीतोल। बोल परमेश्वरतोल मर्रीन्‌-पर्रो 
बिश्वास कीयातोल हमेशाता जीवन ओना अन्द, पर बोल मर्रीना मान्दी हैल्ले माने 
केवोल ओल बप्पोड़ें अद जीवन हैल्ले हड़ोल पर परमेश्वरता सजा ओन-पररों वासी 
मन्दाता। 


फ्रीसीड़ केन्जत्‌ड़ कि यूहन्नान्‌-से मईसी यीश चेलालोड़ बने कीसी 
4 बप्तिस्मा सीयातोल। 2 (पर यीश तना बप्तिस्मा हैल्‍ल्ले सेवोल, ओनोड़ 
चेलालोड़ सीन्दुड़)। 3 फरीसीड़ा इद मान्दी पुन्जी यीश्‌ यहदिया देशतून छोड़े कीसी 
गलील देशते ओंडे मलसी हत्तूल। 4 सामरीया देश्त्‌-रोपाटाल पसीसी हन्दा अर्त। 
5 हन्ना-हन्नाके सामरीया देशता बद्दे शहरते वातूल। शहरता पड़ोल साईखार 
मत्ता अग्गा जुन्नो जमानाते याकूब तन्वोल मर्री यूसफत्‌न नेली सीसी मत्तोल अद 
नेली कर्रूम मत्ता अनि याकबना कआ भी अग्गा मत्ता। 6 यीश्‌ ताकना-ताकनाके 
दॉर्सीकून कआत्‌-कर्रूम उदसी हत्तूल। 7 दपाडीता झोक मत्ता। इचोडे येर निहता 
सामरी माई वात, ते यीश तान इत्तलः 7 नाकन येर उहच्ची सीम। 8 चेलालोड़ 


4, र 4 
शहरते सांडींग्‌ तत्ताले हन्जी मत्तोड़। 9 माई ओन इत:- अन्ना तो सामरीना 
आन्दान अनि इम्मा यहूदी आसी ना-से येर बबाह तलेहकीतोनी? (बाड़ीकि यहूदीड़ 
सामरीड़ाःसंग्‌ बददे भी व्यवहार हैल्ले केवोड़)। ।0 यीश तान जवाब सीतूल:- 
इम्मा परमैश्वरता दान पुन्नेनी अनि येर बोल तलेहकीतोल इद भी पन्नेनी ते इम्मा 
जीवनता येर तलेहकेनी अनि नीकन पुटवल। ।! माई ओन इत:- ये दादानी, 
नी- येर निहताले बड़ांगे हैलले अनि कआ गहरो आन्द, इद जीवनता येर 
नी- बेगाटाल वाता? ।2 ते बड़ांग्‌ इम्मा मावोल दाऊ याकबसे मईसी आन्दी, 
ओल माकन इद कआ सीतूल अनि ओल भी अनि ओनोड़ मक उन्द्ड़ अनि ओना 
ढोर्क भी उन्दुंग्‌। ।3 यीश्‌ तान जवाब सीतूल:- बोले इद येर उन्नेल ते ओन्डे येर 
वडेकानल। ।4 पर अन्ना ईताल येर सीका कि बोले उन्नेल ते ओन्डे येर हैल्ले 
५ ईताल येर अन्ना सीका अद उन्दानवालेन-रोपा हमेशाता 
जीवनत्‌-हिन्नाल पोन्गता सोता आसी दल। ]5 माई इत:- ये दादानी, इद येर 
नाकन सीम कि ओन्डे येर हैल्ले वडेकोन अनि येर निहताले इच्चो लक हिक्के हल्ले 
वायोन। रा 6 यीश्‌ तान इत्तूल:- हन, नीवोल मईदोन इग्गा केईसी तड़ा। ।7 माई 
` जवाब सीसी इत:- नावोल मईदोल तो बोले हैले। यीश्‌ इत्तुलः- इम्मा खूब 
इन्दातोनी कि नावोल मईदोल बोले हैले। ।8 बाड़ीकि नीवोड़ सयंग्‌ मईदोड़ आतोड़ 
अनि क इन्गा मन्दातोनी ओल नीवोल मूईदोल हैल्‍ल्ले आयोल - इद इम्मा 
सच इत्तोनी। ।9 माई ओन इत:- ये दादानी, नाकन ईहन अड़े माइता कि इम्मा 
नबी आन्दी। 20 मावोड़ पूर्खालोड़ इद मट्टाते परमेश्वरता भक्ति कीन्दड़ अनि 
इम्माट (इन्दातोड़ीट कि भक्ति कीयाना ठीक जगा यरूशालेम शहरते आन्द। 
2| यीशू इत्तल:- 

हर माईनी, नावा मान्दी सच माने कीम, 


[न घड़ी वाईता कि परमेश्वरता भक्ति इद मट्टाते भी हैल्ले 
अनि यरूशालेमते भी हैल्ले केवीट। 


22 3 बोना भक्ति कीयातोड़ीट ओन पूनवीट हैल्ले, 
लिस प॒त्तोड़ाम कि बोना भक्ति कीयातोड़ाम 
डीकि छुटकारा यहविड़ा-नड्ड्मटाल वाईता। 


23 ईहन घड़ी वाईता अनि इन्गा वाता भी 
परमेश्वरतोल आत्माना शक्तिते 
ओना मर्जीत्‌-लेखा ओना सच्चो भक्ति कीयानड़। 


24 परमेश्वर आत्मा आन्दुल, 
ओना सच्चो भक्ति बर्रई ओनोल आत्माना शक्तिते आईता। 

4.25-38 
25 माई ओन इत:- अन्ना पुत्तोना कि मसीह (याने खिस्तुस) वायानुल अनि 
ओना वायान-परों ओल इव सब मान्दीनुंग्‌ माकन वेहतान्‌ल। 26 यीशु तान 
इत्तल:- 
नी-संगने मान्दी कीयातोना, अन्ना ओले आन्दान। 


27 इच्चोडे ओनोड़ चेलालोड़ वातुड़ अनि अचम्भा कीया लातुड़ कि ओल माईन्से 
मान्दी कीयातोल पर बोले तानसे हैल्ले वन्कोल कि बड़ांग चाहे माईतोनी? या 
ओनसे हैल्ले पूछे केवोल कि बाड़ी तानसे मान्दी कीयातोनी? 28 माई सोरा छोड़े 
कीसी शहरते मलसी हत अनि अग्गावालेड़कन इन्दा लात:- वड़ाट, वोड़न हड़ाट, 

अन्ना बड़ांग्‌ बड़ांगू कीतोना सब नाकन वेहची सीतूल। 29 एले मसीह आन्दूल कि 
बाह? 30 ओड़ शहरताल पसीसी ओन कर्रूम वाई लातूड़। 3! इच्चोडे चेलालोड़ 
ओन इत्तड़:- गुरूनी, चूड्डोसो तिन्जी येना। 32 पर ओल ओड़कून इत्तूल:- 


ना-कर्रूम ईताल साड़ी आन्द अद्देन इम्माट हैल्ले पूनवीट। 


33 चेलालोड़ आपुसते इन्दा लातड़:- बोले ओन-कर्रूम साड़ी तत्तोल कि बाह? 
34 यीश्‌ ओड़कन इत्तूल:- 


नावोल रॉहतानवालेना मर्जीत्‌-पर्रो ताकाना 
अनि ओना काम पूरो कीयाना 
इद ना-हिन्नाल साड़ीत्‌-लेखा आन्द। 


, 35 इम्माट ईहन इन्दातोड़ीट कि हैल्ले, 
ओन्डे नालंग माहिनांग अनि कोइयानुड़। 
अन्ना मीकन इन्दातोना:- नेल्कनुंग्‌ हूड़ाट- 
इन्गाई कोयीले पन्डसी हत्तांग्‌। 
36 कोयानवालेन बन्नी पुट्टिता 


ओल हमेशाता जीवन्त्‌-हिन्नाल फस्सल अर्पा कीयातोल 
अनि वीतानवाले अनि कोयानवाले रटे खुश आयान्‌ड़। 


37 आहने इद मान्दी सच आईता 
कि वोडूल वीतीतोल अनि द्सरोल कौयीतोल। 


38 इम्माट मून्नेटाल मिहनत हैल्ले केवीट 
ईताल जगाते मीक॒न कोयीले राँहतान - 
दूसरोड़ मिहनत कीतोड़ 
अनि मीकन ओड़ा मिहनतना फायदा प्टता। 

4.39-5 मं 3 

39 अद॑ शहरतोड़ लई सामरीड़ माईना मान्दीत्‌-हिम्नाल ओन-परों बिश्वास 
कीतूड़ अद इहन इन्जी मत्ता कि बड़ांगु बड़ांग अन्ना कीतान अद सब 
नाकून i सीतूल। 40 सामरीड़ ओन-कर्रुम वासी अरदास कीतूड़ कि मा-इग्गा 

मन्दाकी तै ओल रंड दियांग्‌ मन्दूल। 4] ओना मान्दीत्‌-हिन्नाल ओंडे वल्लेसोड़ 
बिश्वास कीतुड़। 42 एड़ अद माईन इन्द्ड़:- इन्गा विशवास कीयातोड़ाम नीवा 
मान्दीत्‌-हिन्नाल हैल्ले पर अम्माट खूद केन्जतोड़ाम अनि पूत्तोड़ाम कि एल 
सचमूच दनियातोल पिस्सृहतानवाले आन्दूल। 

म रंड़ दियांग्‌-पिज्जा ओल अग्गाटाल पसीसी गलील-देशते हत्तूल। 44 यीशु 

तन्ना इन्जी मत्तोल कि तन्वा देशते नबीना इज्जत हैल्ले आयो। 45 पर गलीलते 
अवतूल ते गलीलीड़ खुश आसी ओन ग्रहण कीन्दुड़ बाडीकि ओड़ ओना सब 
नुग यरूशालेमता तेवहारते हड़सीतोड़, ओड़ भी अद तेवहारते हन्जी 
मत्तोड़।' 

46 ओल ओन्डे गलीलता काना-नाटेने वातूल, अग्गा ओल येतुन अन्गूडा रस बने 
कीसी मत्तोल। 47 बोले दरोगानोल मर्री कफरनाहूम-शहरते खूब बीमार आसी 
हक 8 206 मत्तोल। 48 दरोगाल केन्जतुल कि यीश्‌ यहदिया-देशताल 
गलीलते/मलसी वातोल, ते ओल यीशुन्‌-कर्ूम वासी अरदास कीतूल कि नावा रोन 
वासी 2 मर्रीन चंगो कीम। 49 इद्देन-परों यीश ओन इत्त॒ल:- इम्माट चिन्ह 
हड़ान-मीच्‌क बिश्वास बप्पोड़े हैल्ले केवीट। 50 दरोगाल इत्तुल:- महाराजनी, 
नावोल सायान-मून्ने वड़ा। यीशु इत्तुल:- हन, नीवोल मर्री पिस्सीतोल। 
दरोगाल यीशूना इद मान्दीतृ-परों भरोसा कीसी रोन मलसी हत्तुल। 
5] बात हन्नाके ओनोड़ नौकर्क ओनसे मिले मासी इत्तुड़:- तूड़ाल पिस्सीतोल। 
52 ओलं ओड़कन पूछे कीतूल कि ओना अड़की बप्पोड़ रगसी हत। ओड़ ओन - 
इत्तृड़:-- दुपाड़ीते अड़की रगसी हत। 53 अनि दरोगाल पूत्तूल कि यीशू नाकून 
इन्जी मेत्तोल कि नीवोल मरी पिस्‍्सीतोल अददे घड़ी मत्ता। अनि ओल अनि 
ओनोड़/रोन-मेटोड़ सब बिश्वास कीतुड़। 54 यहदियाताल पसीसी अनि गलीलते 
वासी इद दूसरो चिन्ह आसी मत्ता। 


-पिज्जा यहूदिड़ा तेवहार मत्ता अनि यीशु यरूशालेमते मलसी 
5 है । 


2 यरूशालेमता भेड़ पड़ोडा डेहड़ीत्‌-कर्ूम कंड आन्द। ताना पड़ोल यहदिड़ा 
पारसीते बेतहसदा आन्द। 3 अद्देना सयंग छपड़ींग्‌ मन्दुंग्‌। 4 छपड़ींग्ने लईसोड़ 
बीमार्क, अन्धालोड़, लंगड़ालोड़ अनि वत्ता मेन्दलबालेड़ दूलबालेड़ मन्दड़!। 5 अग्गा वोडल 


FEE A EE RI oi MES SESS EEE SS YE UE SA 
Fi ; 
| पेडा आहन बिश्वास मत्ता कि ब्पोड़े बप्पोडे परमेश्वस्तोल दल वामी येते हिठळोरा वीरदल 
अनि बोल बीमार येते पहलो रगसी हन्दल ओल नेडसी हन्दल। 

5.6-20 
मत्तोल एल रंड-वीसांगने रंड कम साल्कनाल बीमार मत्तोल। 6 यीश्‌ ओन हड़सी 
पृत्तूल कि एल वल्ले दियांगूनाल आहुन आन्दुल अनि ओन पूछे कीत्ल:- 


7 नेंडा आईतोनी कि बाह? बीमारीवाले इत्तूल:- महाराज, येता हिल्कोरा वाईता 
अनि माकन येते रगस्ताले बोले नाकर्रूम हैल्ले, नावा रगनाके दूसरोल ना-मुन्ने 
रगसी हन्दातोल। 8 यीश ओन इत्तूल:- तेदा, नीवा बिछौना तहची ताका। ओल 
पड़कने नेंडमी बिछौना तहची ताकी लातूल। 9 इद सनीचरतू-नेटी आसी हत!। 


।0 बोल आहुन नेंडसी मत्तोल यह्दीड़ ओन इन्दा लातुड़:- सनीचरत्‌-नेटी 
बिछौना तहची ताकाना बेकानून आन्द। ।। ओल जवाब सीतुलः- नाकून 
नेंडसहची सीतोल ओल नाकन बिछौना तहची ताकाना इत्तोल। ।2 ओड़ पूछे 
कीतड़:- बिछैना तहची ताका ईहन इत्तूल ओल बोल आन्दूल? ।3 पर ओल 
पन्नोल हैल्ले कि बोल मत्तोल, बाड़ी कि अद जगाते फड़ा भीड़ लगे 
मायान-हिन्नाल यीश अग्गाटाल पसीसी हन्जी मत्तोल। ।4 तेन-पिज्जा ओल 
मन्दिरते यीशन पटतल अनि यीश ओन इत्त॒लः- हूड़ा, इम्मा नेंडतोनी ते पाप 
ओण्डे मिनी केमा, कि नी-पर्रो तेनसे फड़ा तकलीफ हैल्‍ल्ले आईवल। ।5 ओल 
यहदीड़ा-कर्ूम हन्जी इत्तुल:- नाकून चॉकको कीतोल ओल यीश्‌ आन्दूल। 
]6 इददेन-हिन्नाल यहदीड़ यीशन तंग कीया लातूड़ कि ओल सनीचरतू-नेटी 
ईताल काम कीन्दल। ।7 तेन-पर्रो यीश्‌ ओड़कून इत्तूल:- नावोल दाऊ भी 
इंगा-लगस काम कीयातोल अनि अन्ना भी काम कीयातोना। ।8 यहदीड़ ओन 
जॉक्कीले ओंडे जगत कीया लातड़, तेन-हिन्नाल हैल्ले कि सनीचरत्‌-नेटी ईताल 
काम कीन्द्ल, पर तेन-हिन्नाल भी कि ओल परमेश्वरतून "दाऊ" इन्जी 
अपलोतून परमेश्वरत्‌-बरोबर बने कीन्द्ल। 


।9 यीश्‌ ओड़कन जवाब सीसी इत्तूल:- 
अन्ना मीकन सच्चो इन्दातोना 
परमेश्वरतोल मरी आसी अन्ना बड़ांगे हैल्ले केवोन 
दाऊहड़ान बातल काम कीसोड़े हडीतोना 
आतल काम कीयातोना। 
दाऊ बातल काम कीयातोल मर्री आसी अन्ना भी आहन कीयातोना। 


20 दाऊ मर्रीन प्रेम कीयातोल 
जो बड़ांगे कीयातोल अद सब मर्रीन वेहतातोल। 





टीकाः 


।. यहृदीड़ा धरमते सनीचरतुं-नेटी बड़ांगे भी काम कीयाना बेकानुन मत्ता, बोड़ीकि ओड़ सनीचरतून 
पवित्र आरामता दिया माने कीन्दड़। 
]i 


5.2] क 30 
अनि भी फड़ांग काम्क वेहतानुल 
कि अचरज कीकीट। 
2। बाहून दाऊ सातालोड़कन जीवा सीसी तहतातोल 
आहन ओनोल मरी आसी बोड़कन चाहे माईतोना 


UT 9/88 सीयातोना। 
22 दाऊ ई न्याव हैल्ले केवोल 


न प्रो काम मर्रीना कैदे सीतोल। 
23 तेन- कि सब लोग बाहन दाऊना इज्जत कीयातोड़ 
इन्ने| मर्रीना इज्जत भी केवीड़। 
बोल he इज्जत हैल्ले केवोल 
ओल मर्रीनोल रॉहतानवाले दाऊना इज्जत भी हैल्ले केबोल। 


24 अन्ना मीकन सच्चो इन्दातोना 
sa मान्दी केन्ची नावोल रॉहतानवालेन्‌-परों भरोसा कीयातोल 
हमेशाता जीवन ओना आन्द, 
ओन-परों दोष बप्पोड़े हैल्ले लागो 
पर ता वरसीकन जीवनते अवसी हत्तोल। 
25 अन्ना सच्चो इन्दातोना 
अद घड़ी वाईता, अनि इन्गा भी वासी हत्ता 
कि सातालोड़ परमेश्वरतोल मर्रीना लेंग केन्जानुड 
अनि बोड़ केन्जान्‌ड़ ओड़ पिस्सानड़। 


Bj 

26 बाहून, आऊ अपलोत्‌-रोपा जीवन इरीतोल 
आहना मरीन भी अपलोत्‌-रोपा जीवन इरी सीतोल। 
27 अनि त्याव कीयाना हक भी नाकन सीतोल 
बाड़ी कि अन्ना बनिआदमनोल मर्रीना भी आन्दान। 
28 अचरज मिनी केमाट - 
अद घंड़ी वायल कि सब सातालोड़ 
नावा लेंग केन्ची पिस्सी तेदानुड। 
29 बोड़ भलो कीतोड़ ओड़ जीवन्त्‌-हिन्नाल पिस्सी तेदानुड़, 
बोड़ सबल कीतोड़ ओड़ सज्जात्‌-हिन्नाल पिस्सी तेदानुड़। 
30 नावा खाकनाल अन्ना बड़ागे हैल्ले केवोन, 
परमेः खाकनाल केन्जीतोना आहुन न्याव कीयातोना। 
न कीयातोना बाड़ी कि नावा मरजीत्‌-लेका हैल्ले 
पर रॉहतानवालेना मरजीत्‌-लेखा कीया आईतोना। 

3.3-45 
3। ना-हिन्नाल मान्दी केवेना ते अद मान्दी माने भी हैलले केवोड़, 
32 पर दूसरोल आन्दुल ना-हिन्नाल मान्दी कीयातोल 
अनि ओल सच्चो वन्कीतोल। 
33 यूहन्नान्‌-कररूम रॉहचीतोड़ीट अनि ओल सच्चाईत्‌-हिन्नाल वन्कतूल। 
34 लोगोड़ा गवाही नाकन जरूरी हैल्ले आयो, 
मीकून पिस्सूहतालेस्क अन्ना इव मान्दींग्‌ इन्दातोना। 
` 35 ओल मास्ता टावड़ीत्‌-लेखा वेर्ची सीसी जिगले मान्दुल 
अनि इम्माट ओना वेर्चीते थोड़ोसो दियांग खूश आसी मन्दीट। 
36 पर बव काम्क दाऊ नाकन पूरो कीयाले सीतोल 
अनि अन्ना इन्गा कीयातोना, 
इव काम्क यूहन्नासे भी वीरसी गवाही सीयातांग्‌ 
कि दारू नाकन रॉहतोल। 
37 अनि दाऊ नाकन रॉहतोल ओल भी ना-हिन्नाल गवाही सीतोल। 
इम्माट बप्पोड़े ओना लेंग हैल्‍्ले केन्जवीट अनि सूरत भी हूड़बीट। 
39 शास्तरते पिड़कीतोड़ीट बाड़ीकि मीवा ईताल विचार आईता 
कि शास्तरते मा-हिन्नाल हमेशाता जीवन पुट्टीता - 
अनि शास्तरते नावा भी मान्दी आता। 
40 पर इम्माट जीवनत्‌-हिन्नाल ना-कर्रूम वाई हैल्ले आइवीट। 
4! आदमीड़ा खाकनाल नावा तारीफ केन्जी हैलले आयोन। 
42 पर अन्ना मीकन पूत्तोना 
कि मीवा जीवात्‌-रोपा परमेश्वरता प्रेम हैल्ले आयो। 
43 अन्ना नावोल दाऊना पड़ोडे वातोना 
अनि इम्माट नाकन ग्रहण हैल्ले केवीट। 
अगर तन्वाई पड़ोडे बोले वायेल 
ओन इम्माट ग्रहण कीकीट। 
44 इम्माट वोड़ल दूसरोना खाकनाल तारीफ केन्जी आइतोड़ीट 
बड़ोले परमेशवरता खाकनाल तारीफ हैल्ले पिड़कवीट, 
ते इम्माट बबाह बिश्वास कीकीट। 
45 ईहून विचार मिनी केमाट 
कि दाऊन्‌-सामनो एल मसीह माकन दोषी ठहरे कीयानुल - 
मूसाल! मीकन दोषी' ठहरे कीयातोल 
बोन-पर्रो इम्माट भरोसा इरतोड़ीट 





टीका : ! मूसाल ओड़-हिन्नाल जून्नो जमानाते परमेश्वरता नियम सीसी मत्तोल। 

5.46-6 न 2l 
46 इम्मां मूसाना मान्दीत्‌-पर्रो बिश्वास केवेड़ीट 


ते नावा भी मान्दीत्‌-परों बिश्वास केवेड़ीट 
डीकि ओल ना-हिन्नाल लिखे कीतोल 

47 पर इभ्माट ओना लिखे कीता मान्दीत्‌-पर्रो बिश्वास हैल्‍्ले केवीट 
अनि नावा मान्दीत्‌-पर्रो बिश्वास बबाह कीकीट? 


तेन पिएजा यीशु गलील देशता समुंदरतू-हवाड़ी पसीसी हत्तूल (अद 

2 दूसरों पडोल “तिबीरियासता समुंदर” मत्ता)। 2 बीमारकन 
नेंडस्ताले ओना अजीब काम्कून हड़सी वल्लेसोड़ ओन-पिज्जा फड़ा भीड़ लगे कीसी 
ताकी लातुड़। 3 पर यीश्‌ टेकड़ीते तरगसी चेलालोड़ा-संगने अग्गा उदसी हत्तुल। 
4 _ फ़सह-तेवहार कर्रूम मत्ता। 


5 यीशु पड़ा भीड़ तन्वातू-कर्रूम वासोड़े हड़सी फिलिपुसतुन इत्तुलः- ये 
फिलिपुसनी, एड़ा तिन्दान-हिन्नाल साडींग बेगाटाल ततकट? 6 ओल फिलिपुसतुन 
पर्खे कीयाले ईहून इन्दुल, तना पुत्तूल कि बड़ांग कीका। 7 फिलिपुस जवाब 
सीतुल:- रंड-नूहक रूपयानांग्‌ साडींगू वोडूल वोडुल थोड़ोसो ही येनेल ते 
मतकोची नंग्‌। 8 बोले चेलाल, अन्दियास पड़ोडोल, शमोन-पतरसनोल 
तम्मुर, इत्तूलः- 9 इग्गा तूड़ाल आन्दुल ओन-कर्रूम सयुंग साडींग्‌ अनि रंड मीन्क 
आन्दंग्‌ पर|इच्चोड़-हिन्नाल इव बडांग्‌ आयान्‌ंग्‌? ।0 यीशु इत्तूल:- लागोड़कन 
उदसूहट। अग्गा बल्ले जाड़ी मत्ता अनि सब लोग उदसी हत्तुड़, अन्दाजन सैयंग्‌ 
इ मत्तोड़। ।। यीशु साडीनुंगू येतुल अनि परमेश्वरता धन्यवाद 
इकून साड़ींग तूसी सीस्तूल, अनि मीन्कून भी आहुन्ने कीतुल, 
इकून लागतुंग्‌। ।2 सब पंची हत्तूड़ ते ओल चेलालोड़कून इत्तूल:- 
स अर्पा कीसी येनाट, बड़ांगे नाश हल्ले आयो। ।3 ओड़ अर्पा 
कीतुड़ पंग साड़ींग्‌ तिन्दान-पिज्जा बारह बोडिंगुमेंड पिस्तांगु टुकड़ांग्‌ 
तहतुड़। ।4 यीशूना इद अजीब काम हड़सी लोगोड़ इन्दा लातूड़:- सचम्‌च एल 
ओले दुनिप्नाते बायानवाले नबी मतके। 


I [ पृत्तूल कि नाकन राजाल बने कीयाले बैईले आईतोड़ ते फिर वरोले 
मट्टाते हत्तूल। ।6 नूल्पे चेलालोड़ समुंदरत्‌-खाक हत्तुड़। ।7 ३. ते उदसी 
समुंदर वरसी कफरनाहूम शहरते हन्दुड़। नरका आत अनि यीशु ओड़-कर्रूम हैल्ले 

मन्नोल।|8 खूब वड़ीस्ता लात अनि समुंदरते हिल्कोड़ांग तेदी लातुंग्‌। 
।9 डॉन्गातून ताकस्ता ताकस्ताके रंचा कोस हन्दान-पिज्जा ओड़ यीशुन येत-फर्रो 
ताकनाके डॉन्मात्‌-कर्रम वानाके हड़सी वरीसी हत्तुड़ा 20 पर ओल ओड़कन 
इत्तुल:-( वरीमाट, अन्ना आन्दान। 2। फिर ओड़ ओन डॉन्गाते उदसूहतुड़ अनि 
बेगा हन्दूड पड़कने अग्गा अवसी हत्तुड़। 

6.22-34 


22 सकाड़े समुंदरत-हिवाड़ीवालेड़ हड़तुड़ कि बराई उन्दी डॉन्गा मत्ता अनि 
यीशु चेलालोड़ा-संगने डॉन्गाते उदसी हैल्ले मन्नोल पर चेलालोड़ बड़ोड़े हन्जी 
मत्तोड़। 23 पर तिबीरियांस शहरताल, अद जगात्‌-कर्रूम बेगा यीशु धन्यवाद 
सीसी ओड़कन तिहता सीसी मत्तोल, डॉन्गांग वासीतांग्‌। 24 भीड़तोड़ लोगोड़ 
हड़तड़ कि यीशु हिक्के हैलले अनि चेलालोड़ भी हैलले आयोड़, ते ओड़ इव डॉन्गाने 
उदसी यीशुन पिड़कसोड़े कफरनाहूमते अवतुड़। 25 समुंदरत्‌-हवाड़ी ओल 
ओड़कन पुटतुल अनि ओड़ ओन इत्तूड:- ये रब्बीनी, इम्मा इग्गा बप्पोड़ वाती? 
26 यीशु ओड़कन जवाब सीतूल:- 

अन्ना मीकून सच सच इन्दातोना, 
इम्माट अजीब चिन्ह हड़सी नाकून हैल्ले पिड़कवीट, 
पर तेन-हिन्नाल पिडकीतोड़ीट कि साड़ींग्‌ तिन्जी पंची हत्तीट। 

27 नाश आयानवाले साडीत्‌-हिन्नाल फ़िकर मिनी केमाट। ; 
पर हमेशाता जीवनत्‌-हिन्नाल मन्दानवाले साडीता फिकर कीम्ट - 
बनीआदमनोल मरी मीकुन अद साड़ी सीयानुल, 
बाड़ीकि ओन-पर्रो दाऊहडाल छाप लगे कीतोल। 

28 ओड़ ओन इत्तुड़:- अम्माट परमेश्वरता मर्जीत्‌-लेका कीयाले बडांग्‌ 
कीकोम? 29 यीशु ओड़कन जवाब सीतुल:- परमेश्वरता मर्जी इद्दे आन्द, कि 
बोन परमेश्वर रॉहतोल ओन-पर्रो इम्माट बिश्वास कीम्ट। 30 ओड़ ओन 
इत्तूड:- ते इम्मा बदसो अजीब चिन्ह दीसूहतातोनी कि अम्माट हड़सी नी-पर्रो 
बिश्वास कीकोम - इम्मा बड़ांग कीयातोनी? 3। मावोड़ पूर्खालोड़ ! मरूस्थलते 
मन्ना तिन्दुड़ अनि शास्त्रते ईहून लिखे माता कि 

“ओल ओड़कन आगासदीपताल साडी तिन्दाले सीतुल”। 

32 यीशु ओड्कन इत्तुल:- 


अन्ना मीकन सचो इन्दातोना, 
आगासदीपताल मीकन अद साड़ी सीतूल ओल मूसाल हैल्‍ल्ले मन्नोल, 
नावोल दाऊ मीकन आगासदीपताल सचो साड़ी सीयातोल। 
33 परमेश्वरता रॉहता साड़ी ओले आन्दूल 
बोल आगासदीपताल रैसी दुनियातोड़ लोगोड़कन जीवन सीयातोल! 


34 ओड़ ओन इत्तुड़:- ये प्रभुनी, इद्दे साड़ी माकन हमेशा सीम। 


टीका : ।. मरूस्थल = बेगा बड़ांगे तिन्दाले उन्दाले हैल्ले पूट्टो। 
मन्ना = परमेश्वर ओड़ोड़ पूर्खालोडकून तिन्दाले आगासदीपताल साड़ी रॉहची सीसी 
मत्तोल। इद साडीतून मन्ना” इन्द्ड। 

35 ग्रीश्‌ ओड़कन इत्तूल:- 


साड़ी अन्ना आन्दान, 

कर्लूम बोले वायेल ते ओन बप्पोड़े कर्रू हैल्ले वस्सो, 

-पर्रो बोले बिश्वास केवेल ते ओल बप्पोड़े प्यासो हैल्ले आयोल। 

` 36 अन्ना मीकून इत्तान कि इम्माट हूड़तोड़ीट पर बिश्वास हैल्ले केवीट। 

37 नाकून बच्चोड़ सीयातोल ओड़ सब्रोड़ ना-कर्रूम वायानूड़, 
अनि बोले ना-करूमि वायेल ते अन्ना ओन बप्पोड़े मल्हूची हैल्ले सेवोन। 
38 |बाड़ीकि अन्ना नावा मर्जी कीयाले हैल्ले, 
नावोल रॉहतोनवालेना मर्जी कीयाले आगासदीपताल रगसी वातोना। 
39|नावोल रॉहतानवालेना मर्जी इद आन्द 
` |कि बच्चोड़ ओल नाकन सीतोल 
| ओड़ सब्रोड्‌-नड्ड्मताल अन्ना बोनै हैल्‍्ले हंसोन, 
पर आखिरी दियाते ओडकन पिस्सूृहची तेहका। 

40 इद नावोल दाऊना मर्जी आन्द 

कि बोले मरीन हड़सी ओन-पर्रो बिश्वास केवेल 
ते ओन हमेशाता जीवन पुटसी दाल 

| अनि आखिरी दियाते अन्ना ओन पिस्सूहची तहका। 

ड | इच्चोडे यहदीड़ ओन-हिन्नाल कड़कड़े कीन्दुड़ कि ओल इन्जी मत्तोल कि 
आगापदीपताल रगता साड़ी अन्ना आन्दान। 42 ओड़ इन्द्ड:- एल यूसूफनोल 
मर्री शीश आन्दल कि हैल्ले, अम्माट ओनोल दाऊ-दाईन चीने माईतोड़ाम, ओल 
इन्गा|बाहुन इन्दातोल कि अन्ना आगासदीपताल रगतान? 

| यीश्‌ ओडकन जवाब सीतूल:- आपुसते कड़कड़े मिनी केमाट। 

44 नावोल दाऊ बोल नाकुन रॉहतोल, 
ओल हैल्ले तड़ोल ते बोले ना-कर्रूम हैल्ले वायोल 
कि अन्ना आखिरी दियाते ओन पिस्सूहची तेहका। 
नबीलोड़ ईहन लिखे कीतोड़:- 

“ओड़ सब परमेश्वरतोड़ करेहतालोड़ आयानड़ 
46 बोल दाऊना केन्ची करीतातोल ओल ना-कर्रूम वाईतोल। 
| इद हैल्ले कि बोले दाऊहड़ान हड़तोल 
पर परमेश्वरत्‌-इग्गाटाल वातोल ओले दाऊन हड़तोल। 
| अन्ना मीकन सचो इन्दातोना, 
| बोले बिश्वास केवेल ते हमेशाता जीवन ओना आन्द। 
48 जीवनता साड़ी अन्ना आन्दान। 
मीवोड़ पुखीलोड़ मरूस्थलते मन्ना तिन्दुड़ पर सासी हत्तूड़। 

6.50-62 
, 50 आगासदीपताल रगता साड़ी ईहन आन्द 
कि बोले तिन्नेल ते हैल्ले सायोल। 
5] अन्ना इद आगासदीपताल रगता जीवन सीयानवाले साड़ी आन्दान, 
इद साडी बोले तिन्नेल ते हमेशा-लुग्स पिस्सानुल। 
इंगी, बद साड़ी अन्ना सीका अद नावा मेन्दल आन्द 
अनि अन्ना अद्देन दुनियातोड़ लागोड़कून पिस्सूहताले सीका। 
52 यहूदीड़ आपुसते इद मान्दीना टंटा लगे कीसी इन्दा लातुड़:- 
एल माकन तन्वा मेन्दल तिन्दाले बबाह सीयानुल? 
53 यीश्‌ ओड़कन इत्तूल:- 
अन्ना मीकन सचो मान्दी इन्दातोना, 
बनी आदमनोल मर्रीना मेन्द्दून हैल्ले तिनवीट 
अनि ओना नत्तूड्न हैल्ले उनवीट 
ते मी-रोपा जीवन हैलले आयो। 
54 बोले नावा मेन्दुदन तिन्नेल अनि नावा नत्तुड्न उन्नेल 
ते हमेशाता जीवन ओना आन्द 
अनि अन्ना आखिरी दियाते ओन पिस्सूहची तेहका। 
55 बाड़ीकि नावा मेन्दूल सचो साड़ी 
अनि नावा नत्त्र सचो उन्दाना चीज आन्द। 
56 नावा मेन्द्दुन तिन्दातोल अनि नावा नत्तुडून उन्दातोल 
ओल ना-रोपा मन्दातोल अनि अन्ना ओन-रोपा मन्दातोना। 
57 जीवन सीयानवाले दाऊ नाकन रॉहत्‌ल 
अनि अन्ना दाऊना जरियाते पिस्सीतोना, 
आहुन्ने ओल भी नावा जरियाते पिस्सानूल 
बोल तन्वा जीवाते नाकन प्रो रीत-ताल ग्रहण कीयातोल। 
58 आगासदीपाताल रगता साड़ी ईहन हैलले आयो बाहुन पूर्खालोड़ तित्तूड़, 
ओड़ सासी हत्तूड़ पर बोले इद साड़ी तिन्नेल ते हमेशा-लुगुस पिस्सानूल। 
59 कफ़रनाहम शॅहरते करेहनाके ओल यहदीड़ा भजनता रोते इद मान्दी दी 
बंकतूल। 


60 इद मान्दी केन्ची वल्ले चेलालोड़ इन्दा लात्‌ड:- 

6। इद मान्दी पार मुशकील आन्द, इद्देन बोल केन्जानुल? पर यीशु मनते 
पृत्तूल कि चेलालोड़ इद मान्दीत्‌-हिन्नाल कूड़कुड़े कीयातोड़ अनि ओल ओड़कून 
इत्तल:- 62 इद मान्दीता मीकून झटका लागता कि बाह? अनि इम्माट 
बनीआदमनोल मरीन तन्वा पहिलो जगाते पर्रो हन्नाके हूड़कीट ते बाहन लागल? 

Ct 2 
63 सीयातोल ओल आत्मा आन्दुल, 
न E जीवन हैल्ले आयो। 


न्ना मी-से मान्दी इन्दातोना 
मान्दीता जरियाते जीवन सीयानवाले आत्मा पुटिता। 
64 पर मी-नड्ड्म बोड़े बोड़े बिश्वास हैल्ले केवोड़। 
T मुन्नेटाल पृत्तूल कि बिश्वास बोड़ हैल्‍्ले केवोड़ अनि नाकून बोल 
नुल। 65 ओल ओन्डे इत्तूल:- तेन-हिन्नाल अन्ना मीकून इन्जीतोना कि 
बप्पोड/लुगस दाऊ वाया हैल्ले सेवोल अप्पोड्‌-लूगूस बोले ना-कर्रूमं हैल्ले 
वायोल 


66 मान्दीत्‌-हिन्नाल लईसोड़ ओन छोड़े कीसी ओन-संगने ओन्डे हैल्ले 
ताकोड़। 67 यीश्‌ तम्वोड़ बारह चेलालोड़कन पूछे कीतुल:- बड़ांगू इम्माट भी 
57480 डे कीसी दाकीट? 68 शमोन पतरस ओन जवाब सीतूल:- ये प्रभुनी, 
अम्माद बोन-कर्स्म दाकोम, हमेशाता जीवनता मान्दींग्‌ नी-कर्ूम आन्दंग्‌। 
अमंमाट बिश्वास कीतोड़ाम अनि पृत्तोड़ाम कि परमेश्वरतोल पवित्र इम्माई 
आन्दी। 70 यीशु ओड़कन जवाब सीतुल:-अन्ना मीक! बारहकून आची येतोना कि 
हैल्ले?. 7। अनि मी-नड्ड्म वोड़ल शैतान भी आन्दूल। ओल इहून शमोन 
8 मर्री यहदान्‌-हिन्नाल वंकन्दुल बाड़ीकि ओल बारहकना 

आसी पिज्जाड़े यीशुन बेईस्तानवाले आतुल। 


~ 





ह यीश्‌ गलील देशते मन्दल, यहूदिया देशते हनवक आतुल 
] बाड़ीक यहदीड़ ओन जॉक्सी वाटी आन्दूड़। 


: डा “झोपडी” पड़ोडा तेबहार आयान-पर्रो मत्ता। 3 ओनोड़ तम्मुड़ ओन 
इन्दा | लातुड़:- इग्गाटाल पसीसी यहदीड़ा देशते हन कि नीवोड़ बिश्वास 
इ नीवा काम्कनुंग्‌ हड़ानुड़। 4 बोले तन्वातुन उजागर कीयाले बदे काम 
ते मर्कसी हैलले केवोल। इम्मा ईहून काम कीयातोनी ते दुनियातून 

। 5 ओनोड़ तम्मूड़ भी ओन-परों बिश्वास हैल्ले केवोड़। 6 यीशु ओड़कन 
त्तुलः- नावा घड़ी इंगा हैल्ले वायो, पर मीवा घड़ी बप्पोड़े भी आईता। 7 दुनिया 
हत हैल्ले पासको पर नाकून पास्कीता बाड़ीकि अन्ना इन्दातोना कि ताना काम्क 
रे न्दुंग्‌। 8 इम्माट तेवहारते दाकीट, अन्ना इंगा हैल्ले हन्नोन बाड़ी कि इंगा 
घड़ी हैल्ले आयो। 9 ईहुन इन्जी ओल गलील देशते रहे मातुल पर ओनोड़ 
तम्मूड़ तेवहारते हत्तूड। 


| म पिज्जाड़े ओल भी तेवहारते हत्तूल पर मकसी हत्तूल कि बोले हैल्ले पुन्नोल। 

।। तैवहारते यहदीड़ ओन पिड़कन्दूड़, बेगा आन्दूल इन्द्ड़। ।2 लोगोड़ चमेकेते 

ओन+हिन्नाल खूब मान्दी कीन्दड़: बच्चोड इन्द्ड़ कि ओल अस्सल आन्दल, 

दसरोड़ इन्दड़ कि अस्सल हैल्ले, लोगोड़कन भरमे कीयातोल। ।3 पर बोले'ओना 
मान्दी खलमखल्ला हैल्ले केवोल बाड़ीकि यहूदीड़ा-हिन्नाल वरीन्दुड़। 


।4 तेबहारत्‌-नड्ड्म यीश्‌ मन्दिरते सोड़ीसी उपदेश कीया लातुल। ।5 यहदीड़ 
अचरज कीसी इन्दा लातड़:- एल बप्पोड़े हैल्‍ले करीयोल अनि बाहुन पढ़े-लिखो 
आसी हत्तोल? ।6यीश्‌ ओड़कन जवाब सीतूल:- 

।7 नावा उपदेश नावा हैल्ले पर नावोल रॉहतोनवालेना आन्द। 
बोले ओना मर्जीत-पर्रो ताकी आईतोल ओल पून्दानूल 
कि इद उपदेश परमेश्वरत्‌-खाकनाल आन्द 
या अन्ना नावा खाकनाल बंकीतोना। 
8 बोले तन्वा खाकनाल वंकीतोल ते तन्वाई बड़ाई कीयातोल 
वर बोल तन्वोल रॉहतानवालेना बड़ाई कीया आईतोल 
ओल सच्चोल आन्दल अनि बाहने भी फन्दी हैलले आयोल। 
9 मसाल मीकन धर्मता कानून सीतुल 
पर कानन्त-लेखा कीयानवाले मी-नड़ड्म बोले भी हैल्ले पूट्टोल। 
इम्माट नाकन जाँक्सी वाटी बाड़ी आईतोड़ीट? 

20 लोगोड़ जवाब सीतड:- नीकन भूत तरगसी हत्ता। नीकन जॉक्सी वाटी 
बोल आईतोल? 2| यीशु ओड़कन इत्तूल:- नावा उन्दी अचरजता काम हूड़सी 
इम्माट सब अचरज कीयातोड़ीट। 22 मूसाल मीकन खतना कीयाना नीयम सीतोल 
पर इद मसाना मान्दी हैल्ले, पूर्खालोड़ा मान्दी आन्द अनि इम्माट सनीचरता दिया 
तडाना खतना कीयातोड़ीट। 23 मसाना कानून पाले कीयाले सनीचरता दिया 
तड़ाना खतना आईता, ते डममाट ना-पर्रो बाड़ी गुस्सा आईतोड़ीट कि 
सनीचरत-नेटी अन्ना बोनई परो मेन्द्दन नेंडसूहतोना? 24 बाहरोता माःरी हड़सी 
फैसला मिनी केमाट, पर सच्चाईता विचार कीसी फैसला कीम्ट। 


25 यरूशालेमतोड़ बोड़े मन्दानवालेड़ इन्दा लातूड:-26 लोगोड़ बोन जॉक्की ले 
आईतोड़ एले आन्दुल कि बाह? हूड़ाट, ओल खूल्लमखूल्ला बंकीतोल अनि ओड़ 
बड़ांगे हैल्‍लले इन्नोड़। बडांग मख्यालोड़ ओन मसीह समझे मासी माने केवेड़? 
27 पर एल बेगाटाल बातोल अम्माट पुत्तोड़ाम, मसोह वायानूल ते बोले हैल्ले 
पुन्नोल कि बेगाटाल वातोल। 


28 यीश मन्दिरते करेहन्दल अनि फड़ा लेंगते इत्तूल:- 
बड़ांग सच आन्द कि इम्माट नाकन चीन्हे माईतोड़ीट 
अनि पत्तोड़ीट कि बेगाटाल वातोना? 
पर अन्ना नावा मनसे हैल्ले वायोन 
नाकून रॉहची सीतोल ओल सच्चोल आन्दूल 

Ta 
अनि माट ओन हैल्ले पुनवीट। 


29 अन्ना ओन पुत्तोना बाड़ीकि ओन-इग्गाटाल वातोना 
अनि ओले नाकून रॉहतोल। 
30 ओड़ ओन बैई आन्द्ड़ पर बोले ओन हैल्ले बैयोल बाड़ीकि ओना घड़ी हैल्ले 
वायो। 


3] oa लोगीड़-इप्पी वल्लेसोड़ ओन-परों बिश्वास कीन्दड़, अनि एड़ इन्द्ड:- 
मसीह वायान्‌ल़ ते एनसे मयसी बड़ांगु अजीब काम्क दीसूहानुल? 32 इद मान्दी 
चमेकेते आ कोर ड पर फरीसीड़ केन्जन्द्ड़ कि इद मान्दी लोगोड़ा-नड़ड्म ताकीता, 
ते ओड़ अनि फड़ोड़ याजकोड़ ओन बैईले सिपाहीड़कून रॉहतूड़। 


33 यीश्‌ ओड़कून इत्तूल:- 

5 न्गा मी-नड्ड्म थोड़ोसो दियांग्‌ मन्दाका, 

अनि नावोल रॉहतावालेन-इग्गा दाका। 
34 र! नाकन पिड़काकीट पर अन्ना हैल्ले पृट्टोन। 

बेगा अन्ना आईका अग्गा वायाना मी-से हैल्ले बने मायो। 

35 ब आपूसते इन्दा लातूड़:- एल बेगा दानूल कि माकन हैल्ले पृट्टोल? 
बड़ांग्‌ मावा .देशटाल बाहरो मन्दानवालेड़ यहूदीड़ा-नडडम हन्जी अगातोड़ 
ता बुल? 36 ओल बड़ांग्‌ बंकीतोल कि पिड़काकीट पर हैल्ले 
पुट्टोन, अनि| बेगा दाका अग्गा हैल्ले वाईवीट? 





37 FS दियाते - तेवहारता फड़ा दिया - यीशु नित्ची फड़ा लेंगते 

इत्तुल:- 
बोले ् आयेल ते ना-कर्रूम वासी उन्नील, 
38 बोले ना-पर्रो बिश्वास केवेल ते 
ओना जीवाटाल जीवन सीयानवाले येता सोतांग्‌ वायानुंग्‌ 
बाहुन |शास्त्रते लिखे माता। 

39 ओल इद मान्दी पवित्र आत्मात्‌ -हिन्नाल वन्कन्दल। पवित्र आत्मा बिश्वास 
कीयानवालेड़-पर्रो वायानावाले मत्तोल, पर अद झोगते हैल्ले मन्नोल बाडीकि 
यीशु अप्पोड़-लूगुस तन्वा महिमाते हैल्ले अव्बोल। 


40 इद मान्दी केंन्ची बोड़े इन्दा लातृड़ः-- एल सचम्‌च ओल नबी आन्दल। 
4। दूसरोड़ इन्द्ड़:- एल तो मसीह आन्दुल। पर बोड़े इन्दड़:- गलील देशताल 
मसीह बबाह|वायानल? 42 शास्त्रते ईहन लिखे माता कि दाऊदता पाड़ीते अनि : 


दाऊदता नाई बैथलहेमताल वायानल। 43 भनि ओन-हिन्नाल ओड़-नडडम 
झगड़ा आसी |हत्त। 44 बोड़े ओन बैईले आन्दुड़, पर बोले ओन हैल्ले बैयोल। 

45 सिपाहीड़ मलसी वातूड़ अनि याजकोड़ अनि फरीसीड़ ओड़क॒ब्र पछे 
` कीतुड़:- ओन बाड़ी तड़वीट? 46 सिपाहीड़ जवाब सीतूड़: बोले बप्पोड़े 
ओन-लेखा हैल्ले वंकोल। 47 फ्रीसीड़ इत्तूड़:- इम्माट भी भरमे मासी हत्तोड़ीट 
कि बाह? 48 सेनालोड़ोल या फरीसीडोल बोल ओन-पर्रो बिश्वास कीतोल? 49 पर 
एड़ शास्त्रतुन हैल्‍्ले पून्नोड़ एड़ा कुरगाटा आयल। 50 निकृदेमुस ओड़-नड्ड्म 
मत्तोल, ओल यीशुन्‌-कर्रूम मून्ने वासी मत्तोल, ओल इन्दा लातूल:- 5] बोनाई 
मान्दी केन्जान-मीचुक, अनि ओल बड़ांगू कीयातोल पून्दान-मीचूक, ओन-पर्रो 
दोष लगे कीयाना मावा कानूनता खिलाप्फ आन्द। 52 ओड़ ओन जवाब सीतुड़:- 
बड़ांग्‌ इम्मा भी गलील-देशतोनी आन्दी? पिड़कसी हड़ा कि गलील-देशताल बोले 
नबी बप्पोड़े हैल्ले वायोल। 


53 अनि सब रोन हत्तूड़। 


पर यीश जैतून मट्टात्‌-पर्रो हत्तुल। 
2 सकाड़े ओल मन्दिरते ओंडे वातुल अनि सब लोग ओन-कर्रूम वान्द्‌ड़। ओल 
उदसी ओड़कून करेहता लातल। 


3 सेनालोड़ अनि प्फरीसीड़ बद्दे माईन छिनाला कीनाके बैसी अर्री वातुड़, अनि 
तान सामनो नित्सूहची ओड़ यीशुन इन्दा लातुड:- 4 महाराज, इद माईन रिनाला 
कीनाके बैईतोड़ाम, 5 मसाल कानूनते हुकूम सीतोल कि ईतांग्‌ माईकनुंग्‌ टॉन्गींग्‌ 
जीसी जॉक्सी वाटट, इम्मा तेन-हिन्नाल बड़ांगु इन्दातोनी? 6 ओड़ा इद मतलब 
मत्ता कि यीशुन परखे कीसी बदे भी मान्दीता दोष लगे कीकट। पर यीश्‌ नवीसी 
घरतीत्‌-पर्रो बिरिन्जते लिखे कीया लातूल। 7 ओड़ पूछे कीया हैल्ले छोड़े केवोड़ 
अनि ओल सर्को आसी इत्तुल:- मी-नड्ड्रम बोल पाप-मीचुक आन्दुल ओले पहलो 
टॉन्गी जेवील। 8 अनि ओल ओंडे नवीसी घरतीत्‌-पर्रो लिखे कीया लातुल। 9 इद 
मान्दी केन्ची मुन्ने सेनालोड़ ओंडे वोड्ल वोडुल कीसी अग्गाटाल हत्तुड़। वड़ोले 
यीशु रहे मातूल, अनि माई तन्वा जगाते। ।0 यीशु सर्को आसी अद्देन इत्तूल:- 
ओड़ बेगा हत्तोड़? बड़ांग्‌ बोले नी-पर्रो दोष हैलले लगे केवोल? अद जवाब सीत:- 
।! बोले हैल्ले, प्रभूनी। यीश इत्तूल:- अन्ना भी नी-पर्रो दोष हैल्ले लगे केवोन, 
हन, इंगा ओंडे पाप मिनी केमा। 

।2 यीशु फरीसीड़कन ओंडे इत्तूल:- 

दुनियाता वेर्ची अन्ना आन्दान! - 
बोल ना-पिज्जा ताकीतोल ओल सिकाटीते बप्पोड़े हैल्ले ताकोल 
पर ओन जीवनता वेर्ची पुट्टल। 

टीका . ]. अन्ना आन्दान -- इद परमेशवरता उन्दी पडोडा अनवाद आन्द। 

।3 इद केन्ची फरीसीड़ ओन इत्तूड:- इम्मा नी-हिन्नाल गवाही 
सीयातोनी, रा गवाहीता बद्दे साबूत हैल्ले आयो। 4 यीशु ओड़कन जवाब 
सीसी + 
अन्ना ना-हिन्नाल गवाही सीयातोना, 
पर नावा गवाही सच्चो आन्द - 
अन्ना ती पूत्तोना कि बेगाटाल वातोना अनि बेगा दाका, 
इद माम्दी इम्माट हैल्ले पुनवीट। 
5 इम्माट। दुनियात्‌- लेका फैसला कीयातोड़ीट 
अन्ना ख्रोनाई फैसला हैल्ले केवोन 
।6 पर फैसला केवेना ते नावा फैसला सचो आयल 
डीकि अन्ना वरोना हैल्ले, 
अन्ना आन्दान अनि नावोल रॉहतानवाले दाऊ भी आन्दल। 
I7 द नूनते लिखे माता कि रंड झान्कना गवाही सच्चो आईता। 
8 अन्ना (भी नावा गवाही सीयातोना 
अनि नावोल रॉहतानवाले दाऊ भी नावा गवाही सीयातोल। 
।9 इद मान्दी केन्ची ओड़ ओन इत्तुड:- बेगा आन्दूल नीवोल दाऊ? यीशु 
ओड़कन जवाब सीतुल:- 


or 8४ चीन्हे हैलले माइवीट [ 
अनि दाऊन भी चीन्हे हैल्ले माइवीट। 
हनं चन्हे मायेड़ीट ते नावोल दाऊन भी चीन्हे मायेड़ीट। 


20 इद he ओल मन्दिरत्‌-रोपा करेहनाके खजानाता जगाते वंकतूल, अनि 
बोले ओन हैल्ले बैयोल, बाड़ीकि ओना घड़ी हैल्ले मन्नो। 


2l र ओड़कन ओंडे इत्तूल:- 
न्ना दाका अनि इम्माट नाकन पिड़काकीट, 
अनि मीवा पाप्कने सायकीट। 
बेगा अन्ना दाका अग्गा वायाना मी-से हैल्ले बने मायो। 
22 इ इन्दा लातड़:- ओल तन्वातुन जॉक्सी वाटानुल कि बाह - कि 
इन्दातोल बेगा दाका अग्गा वायाना मी-से हैल्ले बने मायो। 


23 ओल ओड़कून इत्तुल:- 
इम्मांट दूनियातोड़ीट आन्दीट, 
म आगासतोना आन्दान। 
इम्माट इद सन्सारतोड़ीट आन्दीट, 
न्ना इद सन्सारतोना हैल्ले। 


4 


a 


22 





ट 8.24-35 
24 इद्देन-हिन्नाल अन्ना मीकन इत्तान कि मीवा पाप्कने सायकीट, 
बाड़ीकि अगर इम्माट ना-परों बिश्वास हैल्ले केवीट 
कि अन्ना ओले आन्दान! 
ते इम्माट मीवा पाप्कने सायकीट। _ 
25 ओड़ ओन इत्तुड़:- इम्मा बोनी आन्दी? यीशु इत्तुल:- 
बाहुन अन्ना मीकन मून्नेताल बते कीतोना अन्ना ओले आन्दान। 
26 नाकन मी-हिन्नाल बल्ले मान्दींग वंकाना 
अनि वल्ले मान्दींगना दोष लगे कीयाना आन्द 
पर नावोल राँहतानवाले सच्चोल आन्दल, 
ओनसे केन्जतात दुनियातुन वेहतातोना। 
27 ओड़ हैल्‍ले समझे मायोड़ कि ओल माकून परमेश्वर-दाऊता मान्दी 
इन्दातोल। 


28 तेन-हिन्नाल यीशु इत्तुल:- 
इम्माट बनिआदमनोल मर्रीन तरूहकीट अन्टी पुन्दाकीट 
कि अन्ना ओले आन्दान 
अनि कि वर्रोना आसी बड़ागे हैलले केवोन 
पर बाहुन दाऊ नाकून करेहतुल ईता मान्दींग्‌ वंकीतोना। 
29 अनि नावोल रॉहतानवाले ना-संगने मन्दातोल, 
ओल नाकन वर्रोले हैल्ले छोड़े केवोल, 
बाड़ीकि अन्ना हमेशा ओना खुशीत्‌-लेका कीयातोना। 
30 यीशुना इव मान्दींग्‌ केन्चीकून वल्लेसोड़ ओन-परों बिश्वास कीतुड़। 


3। ओन-पर्रो बिश्वास कीयानवालेड़ यहूदीड़कून यीशु इन्दा लातूल:- 
इम्मट नावा मान्दीत्‌-लेखा ताकाकीट 
ते सचमुच नावोड़ चेलालोड़ीट आईकीट। 
32 अनि इम्माट सच्चाईतुन पुन्दाकीट 
अनि सच्चाई मीकन स्वतन्त्र कीयल। 
33 ओड़ ओन जवाब सीतुड़: अम्माट अब्राहामता पाड़ीतोड़ाम, इंगा-लुगुस 
बोनाई गूलामीते हैल्ले मन्नोम, इम्मा बाहुन इन्दातोनी कि आजाद आईकीट? 
34 यीशु ओडकून इत्तूल:- 
अन्ना मीकन सच सच इन्दातोना, 
बोल पाप कीयातोल ओल पापता गुलाम आन्दुल। 
35 गुलाम सब दिन रोते हैल्ले मन्नोल - मर्री सब दिन मन्दातोल। 





टीका : ।. “अन्ना आन्दान” -- इद परमेश्वरता उन्दी पड़ोडा अनुवाद आन्द। 

8 हि 
36 मर्री मीकन आजाद कीयानूल ते इम्माट सचमूच आजाद आईकीट। 
पुत्तोना कि इम्माट अब्राहामता पाड़ीतोड़ आन्दीट, 
नाकन जॉक्कीले आईतोड़ीट 
नावा मान्दीत्‌-हिन्नाल मीवा मन्ते जगा हैल्ले। 
दाऊ नाकन वेहतोल आतल मान्दी वंकीतोना 
अनि, इम्माट मीवोल दाऊना मान्दी केन्ची कीयातोड़ीट। 
39 ओड़ जवाब सीसी ओन इत्तूड़:- मावोल दाऊ अब्राहाम आन्दल। यीश्‌ 
ओड़कून इत्तूल:- 
इम्माट अब्राहामता छौवानीट आयेड़ीट ते अब्राहामात्‌-लेखाता काम्क 
केवेड़ीट। 
40 अन्ना परमेश्वरसे केन्ची मीकन सच्चाईता मान्दी बेहतातोना 
अनि इम्माट इन्गा नाकन जॉककी आईतोड़ीट - 
मः ईहन हैल्ले केवोल। 
4। इम्माट मीवोल दाऊन्‌-लेखाता काम कीयातोड़ीट। 
ओन इत्तड:- अम्माट हरामसे हैल्ले पैदा आयोम. मावोल वोडल दाऊ 
आन्दल, परमेश्वर आन्दूल। 42 यीशु ओड़कन इत्तूल:- 
न मीवोल दाऊ आयेल तो इम्माट नाकन प्रेम केवेड़ीट 
बाड़ीकि अन्ना परमेश्वरताल पसीसी वातोना। 
नना नावा मनसे हैलले वायोन पर ओल नाकन रॉहतोल। 
43 अनना वंकीतोना ते इम्माट बाड़ी हैलले समझे मायवीट? 
-हिन्ताल कि इम्माट नावा मान्दी केन्जी हैल्ले आयवीट। 
44 इम्माट मीवोल दाऊ शैतानतोड़ीट आन्दीट 
र दाऊना मरजीत्‌-लेका कीया आईतोड़ीट। 
rd खूनी आन्दूल, सच्चाईत-पर्रो हैल्ले ताकोल, 
हीकि ओन-रोपा सच्चाई बिलकूल हैल्ले आयो। 
ऑल फंदी मान्दी बंकीतोल अनि तन्वा ही मान्दी वंकीतोल 
i ओल फंदी बंकानवाले आन्दूल, अनि फंदीनोल दाऊ आन्दुल। 
45 पर्‌ अन्ना सच्चाई बंकीतोना तेन-हिन्नाल ना-पर्रो बिश्वास हैल्ले केवीट। 
46 मी-नड़ड्मटाल बोल नाकन पापता दोष लगे कीयातोल? 
47 सच्चाई वंकीतोना ते बिश्वास बाड़ी हैल्‍्ले केवीट? 
म परमेश्वरतोल आन्दल ओल परमेश्वरता मान्दी केन्जीतोल - 
pee हैल्ले, अनि हैलले केन्जवीट। 
48 


इ ओन जवाब सीसी इत्तड़:- अम्माट ठीक वंकतोड़ाम कि इम्मा 
सामरीनी आन्दी अनि नी-रोपा भूत आन्द। 
24 

8.49-59 
49 यीशु ओड़कन जवाब सीतूल:- 
ना-रोपा भूत हैल्‍ल्ले आयो, 
अन्ना नावोल दाऊना इज्जत कीयातोना, 
इम्माट नावा बेइज्जती कीयातोड़ीट। 
50 पर अन्ना नावा बड़ाई हैल्ले चाहे मायोन - 
वोड्ल चाहे माईतोल अनि फैसला कीयातोल। 
, | अन्ना मीकन सच सच इन्दातोना, 
बोल नावा मान्दी माने कीयातोल ओल बप्पोड़े हैल्ले सायोल। 


52 यहृदीड ओन इत्तूड:- इन्गा पृत्ताम कि नी-रोपा भूत आन्द। अब्राहाम अनि 
नबीड़ सब सासी हत्त्‌ड, अनि इम्मा वंकीतोनी कि बोल नावा मान्दी माने कीयातोल 
बप्पोड़े हैल्ले सायोल। 53 मावोल दाऊ अब्राहाम सासी हत्तूल, बड़ांग इम्मा ओनसे 
मयसी आन्दी? - नबीड़ भी सासी हत्तूड़। इम्मा बोल बने माईतोनी? 


54 यीशु ओड़कन जवाब सीतूल:- 
अन्ना नावा बड़ाई केवेना ते अद बड़ांगे हैलले आईवल। 
नावोल दाऊ नावा बड़ाई कीयातोल, 
एल ओले आन्दूल बोन-हिन्नाल इम्माट वंकीतोड़ीट 
कि मावोल परमेश्वर आन्दूल 
पर इम्माट ओन हैल्ले चीन्हे मायवीट। 
अन्ना ओन चीन्हे माईतोना। 


55 हैल्ले चीन्हे मायोन ईहन वेंकेना ते मीलेका फ॒न्दी बने मायेना। 
पर ओन चीन्हे माईतोना अनि ओना मान्दी माने कीयातोना। 
56 नावा वायाना दिन हड़ान-हिन्नाल मून्नेताल 
मीवोल दाऊ अब्राहामतून बाको आनन्द आत, 
अनि हड़सीकन खूश आतूल। 


57 यहृदीड ओन इत्तुड़:- पचास बरसानी हैल्ले आईवी, अनि इम्मा 
अब्राहामतून बबाह हड़तोनी? 
58 यीशु ओड़कून जवाब सीतूल:- नावा बिश्वास कीम्ट, 
अब्राहामना पैदा आयान-मून्नेताल अन्ना आन्दान। 
59 इद मान्दी केन्ची ओड़ ओन जीयाले टॉन्गींग्‌ तहता लातूड़ पर यीशु मकसी 
मन्दिरटाल पसीसी हत्तूल। 25 


रू 


9 म 

हन्नाःहन्नाके ओल वोड्न हड़तूल, एल जनमतोल अन्धाल मत्तोल। 
9; ड़ पूछे कीतूड़:- ये रब्बीनी, एल जनमतोल अन्धाल आन्दुल ते पाप 
बोल , एल कीतोल या एनोड़ अव्वाल-बाबाल कीतोड़? 3 यीश्‌ जवाब 
सीतूलः- एना पाप्त्‌-हिन्नाल हैल्ले, अनि एनोड़ अव्वाल-बाबाना पाप्त्‌-हिन्नाल 
भी हैल्ले, पर तेन-हिन्नाल एल अन्धाल पैदा आतूल कि परमेश्वरता काम 
एन-रोपा (उजागर आयल। 

र दिन मन्दाता 
[टी -लूगुस नाकन नावोल रॉहतानवालेना काम कीयाना जरूरी आन्द। 





वाईता 
बड़ांगे भी कीयाना हैल्ले बने मायो। 
5 इद द्‌ मन्दातोना 
टी-लगस दुनियाता वेर्चीना आन्दान। 


6 ईह वंकसी ओल धरतीत्‌-परों उचसी तोड़ीते उच मिले कीसी अन्धाना 
कन्क्न्‌-परो सोकत्‌ल। 7 अनि ओन इत्तूलः- हन, शीलोह! पड़ोडा कंडते नॉरसी 
येना। हन्जी नॉरतूल अनि हड़सोड़े मलसी वातूल। 8 नारवालेड़ अनि मनने 


ओन भीक तलेहकनाके हूड्सीतोड़ इन्दा लानूड:- एल ते ओले आन्दुल कि हैल्ले 
; ने भीक तलेहकन्दूल? 9 दूसरोड़ इन्द्ड़:- ओले ही आन्दूल। पर ओंडे 


इन्द्ड़:-| हैल्ले, पर ओन-लेका दीसीतोल। ।0 ओल तन्ना इत्तल:- अन्ना तो 
ओले आन्दान। फिर ओड़ ओन पूछे कीतड़:- ते नीवा कन्क बबाह चॉक्कोंग 
आत्‌ंग? |] ओल जवाब सीतुलः- यीश्‌ पड़ोडोल वोडल नावा कन्कन-पर्रो तोड़ी 
हन सोकतूल अनि नाकन इत्तूल कि शीलोहते हन्जी नॉरसी येना ते हत्तान 
अनि नॉरसी हूड़ी लातान। ।2 ओड़ ओन इत्तूड़:- ओल बेगा आन्दुल? ओल 
इत्तुल:- अन्ना हैल्ले पुन्नोन। 


र 3 औड़ ओन फरीसीड़ा-सामनो बोतूड़ बोल मनने अन्धाल मत्तोल। ।4 अद 
दिया -नेटी मत्ता, बप्पोड़ यीश्‌ तोड़ी पिस्कसी अन्धाना कन्कून चॉक्को 
कीसी मत्तोल। ।5 फरीसीड़ ओडे पूछे कीतुड़:- इम्मा बाहून हूडी लाती? ओल 
इत्तूलः- ओल नावा कन्कन्‌-पर्रो तोड़ी लगे कीतूल अनि अन्ना नॉरसी इन्गा 
। 6 तेन्‌-पररो फरीसीड़ा-नड्ड्म बोड़े इन्दा लातुडः- एल 
परमेश्वार्त-इग्गाटाल हैल्ले वायोल, सनीचर-नेटीता कानून हैल्ले माने केवोल। 
दूसरोड़ इत्तुड:- पाप कीयानवाले आहन अजीब काम्क बाहून कीयानुल 





क कस : ! |शीलोह'' ता मतलब '" रॉहता'' आन्द। 

9.7-37 
]7 अनि ओड़-नड्ड्म झगड़ा आसी हत। ओड़ अन्धान ओंडे इत्तूड:- नीवा 
कन्कन चॉक्को कीतूल इम्मा ओन-हिन्नाल बड़ांग्‌ इन्दातोनी? ओल इत्तूल:- नबी 
आन्दुल। ।8 यहूदीड़ ओना भरोसा हैल्ले केवोड़ कि अन्धा मत्तोल अनि इन्मा 
हूड़ीतोल, पर ओना दाई-दाऊन केईसी पूछे कीतुड़:- ।9 इम्माट वंकीतोड़ीट कि 
मावोल मरी अन्धाल पैदा आसी मत्तोल कि बाह? - एल ओले आन्दूल कि हैल्ले? ते 
इन्गा बबाह हूड़ीतोल? 20 दाई-दाऊ जवाब सीतुड़:- मावोल म्री एले आन्दुल 
अनि अन्धाल जरूर पैदा आतुल, इच्चो पूत्तोड़ाम, 2! पर बबाह हड़ीतोल हैल्ले 
पुन्नोम, ओना कन्कून बोल चाँक्को कीतोल पून्नोम। ओल होशियार आन्दल, ओन 
पूछे कीम्ट, तना बंकानुल। 22 दाई-दाऊ यहदीड़कून वरीसी ईहून इत्तुड़ बाड़ीकि 
यहूदीड़ सलाह कीसीतोड़ कि मसीह समझे कीसी बोले यीशून माने कीयानूल ते एन 
भजनता रोताल टंडाकट। 23 तेन्‌-हिन्नाल दाई-दाऊ इन्दुड:- होशियार आन्दूल, 
ओनसे पूछे कीम्ट। 24 यहूदीड़ ओन ओंडे केईसी इत्तूड़:- इम्मा परमेश्वरतो 
पड़ोल येची सच्चाई बंका, - अम्माट पूत्तोड़ाम कि एल पापी आन्दूल। 


25 ओल जवाब सीतूलः- पापी आन्दुल कि हैल्‍्ले अन्ना पून्नोन, - उन्दी 
मान्दी पृत्तोना, अन्धाना मत्तोना अनि इंगा हूड़ीतोना। 


26 ओड़ ओन इत्तुड:- ओल नीकून बड़ांग्‌ कीतूल, नीवा कन्कून बाहुन चाकको 
कीतूल? 27 ओल ओंडे जवाब सीतूल:- अन्ना इन्नेके इत्तान अनि इम्माट हैल्ले 
केन्जवीट, ओंडे बाड़ी केन्जी आईतोड़ीट, बड़ांगू इम्माट भी ओनोड़ चेलालोड़ बने 
मायकीट? 28 ओड़ ओना भलो बूरो इन्जी इत्तूड़:- इम्मा आन्दी ओनोल चेलानी, 
अम्माट मूसानोड़ चेलालोड़ आन्दाम। 29 अम्माट पूत्तोड़ाम कि मूसानसे परमेश्वर 
मान्दी कीन्द्ल, पर एल बेगाटाल वातोल हैलले पून्नोम। 30 ओल ओड़कून जवाब 
सीसी इत्तूल:- अचरजता मान्दी आन्द कि बेगाटाल वातोल हैल्ले पुनवीट पर नावा 
कन्कून चाकको कीतोल। 3।-अपलो पृत्तोड़ट कि परमेश्वर पापीड़ा हैल्ले केन्जोल, 
पर परमेश्वरता भक्ती कीसी ओना मर्जीत्‌-लेका ताकीतोल परमेश्वर ओना 
केन्जीतोल। 32 दुनिया गड़े माता अन्टीटाल ईहुन खबर हैल्‍्ले वायो कि जनमतोल 
अन्धाना कन्कन बोले चॉकको कीतोल। 33 परमेश्‍्वर्तू-इग्गाटाल एल हैल्ले वायेल 
ते बडांगे भी ओनसे हैल्ले बने माइवल। 34 ओड़ ओन जवाब सीतुड़:- इम्मा 
जनमताल ही पापी आतोनी अनि माकन बड़ांग करेहतातोनी? अनि ओन टंडसी 
वाटत्‌ड़। 


35 यीश्‌ केन्जतूल कि ओन टंडसी वाटतोड़ अनि ओनसे मिले मासी इत्तुल:- 
बड़ांग इम्मा परमेश्वरतोल मर्रीन-पर्रो बिश्वास कीयातोनी? 36 ओल जवाब 
सीतुल:- महाराजनी, ओल बोल आन्दुल कि अन्ना बिश्वास कीका? 37 यीशू ओन 
इत्तूलः- इम्मा ओन हड़तोनी भी, अनि नी-संगने इंगा मान्दी कीयातोना ओले 

आन्दान। के 8ओल. इत्तुल:- महाराजनी, अन्ना बिश्वास कीयातोना। अनि ओल 


ओना काल प्रणाम कीतूल। 39 यीशु इत्तूलः- न्यायत्‌-हिन्नाल अन्ना इद 
दुनियाते , कि अन्धालोड़ हड़ानड़ अनि हड़ानवालेड़ अन्धालोड़ आसी 
दानुड़। 40 ओना-संगतोड़ फरीसीड़ इद केन्ची इन्दा लातूड़:- बड़ांगू अम्माट भी 

अन्धालोड़ाम। आन्दाम? 4] यीश्‌ ओडकन इत्तूल:- इम्माट अन्धालोड़ीट 
आयेड़ीट ते दोषी हैल्ले आयेडीट, पर हूड़ीतोड़ोम इन्दातोड़ीट ते मीवा पाप्कना दोष 
बने hr मनंदाता। 


यीश्‌ ओंडे इत्तूल:- 

I0 आ कप सच्चो मांदी इन्दातोना, फाटकनाल बोल हैल्ले वायोल, पर 
दूसरो र्‌ तरगसी भेंडालोड़ा-नड्ड्म सोडीतातोल, एल कल्ले अनि डाकू 
आन्दल। 2| फाटकना सरदाल सोड़ीतातोल ओल भेंडालोड़ोल मेहतानवाले 
आन्दूल। 3| ओन-हिन्नाल फाटकनोल केपानवाले रेंगस्तातोल, अनि ओल 
उन्दी 2 पड़ोल येची भेंडालोड़कन केईस्तातोल ते अब ओना लेंग केन्जीतांग 

अनि ओल अवेनुंग्‌ बाहरो वोईतोल। 4 बाहरो पसहची ओल मन्ने मन्ने ताकीतोल 
अनि भें पिज्जा पिज्जा ताकीतांगु, बाडीकि ओना लेंग चीन्हे माईतांग। 
5 दूसरोन्‌-पिज्जा हैल्ले ताकोंग पर जोडीसी हन्दातांग बाडीकि ओना लेंग हैल्ले 
चीन्हे मायो । 6 यीशु ईहून ओड़कन करेहन्दूल, पर ओड़ ओना मान्दी हैल्‍्ले समझे 
मायोड़। 


7 यीशु ओड़कन ओंड़े इत्तूल:- 
र सच सच इन्दातोना, 
डा फाटक अन्ना आन्दान। 
8 ना-मुन बच्चोड़ वातोड़ सब कल्लेड़ अनि डाक्‌ड़ आन्द्ड़, 
ओड़ा हैलले केन्जोंग्‌। 
9 अन्ना आन्दान, ना-द्वारा बोल सोड़ीतातोल ओल पिस्सानल 
ओल[/रोपा हन्दानुल अनि बाहरो वायानल 
अनि |ओन मेईलेस्क जाड़ी पूटल। 
I0 र वर कल्लीले अनि जॉक्कीले अनि नाश कीयाले वाईतोल, 
न्ना जीवन सीयाले, ओंडे बहुतायतना जीवन सीयाले, वातोना। 
।। अस्सल मेहतानंवाले अन्ना आन्दान, 
क मेहतानवाले भेंडालोड़-हिन्नाल तनवा जीवा सीयातोल। 
।2 बनीहार सच्चोल मेहतानवाले हैल्ले आयोल 
र भेंडालोड़ोल मालिक भी हैल्ले आयोल 
डॉन्गुडा जानवर वानाके हूड़सी भेंडालोड़कून छोड़े कीसी जोडीसी हन्दातोल 
अनि|जानवर भेंडालोड़-पर्रो मोईसी अव्वेनंग गृहची अनि जोडेहची 
सीयाता । 28 

।3 बनीहार भेंडालोड़ा फिकर हैले केबोल। 


!4 अस्सल मेहतानवाले अन्ना आन्दान। 
।5 दाऊ नाकन चीन्हे माईतोल अनि अन्ना दाऊन चीन्हे माईतोना- 
आहुने अन्ना नावोड़ लोगोड़कन चीन्हे माईतोना 
अनि नावोड़ लोगोड़ भी नाकून चीन्हे माईतोड़। 
6 भेंडालोड़-हिन्नाल अन्ना नावा जीवा सीयातोना। 
नावांग ओंडे भेंडालोड़ आन्दंगू, अव इद खाड्तांग्‌ हैलले आयोंग्‌- 
अवेनुंग भी तत्ताना नाकन जरूरी आन्द, अब नावा लेंगू केन्जानंग 
आहन खाड उन्दी ही आयल अनि वोडूल ही मेहतानवाले आयानुल। 
।7 तेन-हिन्नाल दाऊ नाकन प्रेम कीयातोल 
कि अन्ना नावा जीवा सीका अनि ओंडे नावा जीवा तहका। 
।8 नावा जीवा बोले जबरन हैल्ले येनोल, 
अन्ना नावा मनसे नावा जीवा सीका। 
जीवा सीसी सायाना अनि जीवा ओंडे तहची पिस्साना नावा हक आन्द, 
दाऊ नाकून ईहन हकम सीतोल। 


।9 इद मान्दीत्‌-हिन्नाल यहूदीड़-नड्ड्म ओंडे झगड़ा आसी हत। 20 वल्लेसोड़ 
ईहून इन्दा लातूड:- ओन भूत तरगसी हत्ता, पागल आन्दूल, ओना बाड़ी केन्जी? 
2। दूसरोड़ इन्द्ड:- भूत तरगसी हन्वल ते ईतांग्‌ मान्दींग्‌ हैल्ले केवोल - भूत 

अन्धाना कन्कन बाहन चाकको केवल? 

22 पीनीता वकत मत्ता, अनि यरूशालेम शहरते मन्दिरता उद्घाटनता 
यादगारीता तेवहार ताकन्द। 23 यीश्‌ मन्दिर्त-रोपा सुलेमानना ओसारेते 
बलीन्दंल। 24 यहदीड़ ओन घेरे कीसी इन्दा लातुड़:- बप्पोड़-लुगुस माकून 
दुबधाते इराकी, सफ़ा बते कीम कि मसीहनी आन्दी कि हैल्ले? 25 यीशु ओड़कन 
जवाब सीत॒लः- 

अन्ना मीकून बते कीतोना अनि इम्माट बिश्वास हैल्ले केवीट। 

नावोल दाऊना पड़ोडे बड़ंग बड़ंग्‌ कीयातोना 

इद ना-हिन्नाल गवाही सीयाता। 
26 इम्माट नावा भेंडालोड़ीट हैलले आईवीट 

तेन-हिन्नाल बिश्वास हैल्ले केवीट। 
।8 नावा भेंडालोड़ नावा लेंगू केन्जीतांग्‌ 

अन्ना अवेनुंगु चीन्हे माईतोना अनि अब ना-पिज्जा ताकीतांग्‌। 

28 अन्ना अवेनुंग हमेशाता जीवन सीयातोना, 

अव बप्पोड़े नाश हैल्ले आयोंग, 

बोले अवेनुंग नावा कैदाल ह | 


f 
है. 3 
29 नाकोल दाऊ इवेनुंग नावा कैदे सीतूल ओल सबसे माईसी आन्दुल, 
कैदाल अवेनुंगु गुहताना शक्ति बोन्ई हैल्ले आयो। 
30 अन्ना अनि दाऊ वोडूल ही आन्दाम। 


3! pi ओन जीयाले टॉन्गींगु तहता लातूड़। 32 यीशु ओड़कन इत्तूल:- 
दाऊना- लईसोंग्‌ भलोंग काम्क मी-साम्नो कीतोना - बदसो भलो 
ध नाकन टॉन्गींगु जीयातोड़ीट? 33 यहूदीड़ ओन जवाब सीतुड़:- 
भलो -हिन्नाल हैल्ले जेवोम पर इम्मा आदमी आसी परमेश्वर बने मासी 

बेडज्जती कीयातोनी, तेन-हिन्नाल जीयातोड़ाम। 34 यीशु ओड़कन 
मीवा शास्त्रते ईहन लिखे माता 

"परमेश्वर इत्तूल कि इम्माट ईश्वर्त्‌-लेका आन्दीट' 

35 शास्त्रता मान्दी हमेशा सच्चो आईता; 

ओल तेन-हिन्नाल ओड़कन ईश्वर” इन्जी वंकतूल 
कि ओड़-कर्रूम परमेशवरता वचन वासी मत्ता। 

36 परमेश्वर-दाऊ नाकन ठररे कीसी दुनियाते रॉहतोल 

3 इत्तोना कि परमेश्वरतोल मर्रीना आन्दान, 

ते इम्माट बबाह इन्दातोड़ीट कि परमेश्वरता बेइज्जती कीयातोना? 
37 अनना दाऊना काम्क हैल्ले केवोन ते नावा भरोसा मिनी केमाट। 
38 परं अन्ना कीयातोना अनि नावा भरोसा हैल्ले केवीट, 

काम्कून हूड़सी भरोसा कीम्ट, अनि पुन्जी समझे माईकीट 
कि दाऊहड़ाल ना-रोपा आन्दूल 
अनि अन्ना दाऊन्‌-रोपा आन्दान। 


39 ओड़ ओन बैईले ओंडे कोशीश कीतूड़ पर ओल ओड़ा कैकनाल पसीसी 
> t 


40 ओल यरदन ढोडात्‌-हवाड़ी हन्जी अग्गा अवतुल, बेगा यूहन्ना मुन्ने 
ul सीन्दूल, अनि ओल अग्गा रहे मातूल। 4! लईसोड़ ओन कर्रूम वासी 
दुड़:-/ यूहन्ना बड़ांगे भी अजीब काम हैल्ले केवोल वर एन-हिन्नाल बड़ांग्‌ 
बड़ांग्‌ बंकतूल सब सच्चों वंकतुल। अनि अग्गा लईसोड़ यीशुन्‌-परों बिश्वास 
कीतुड़। 


र नाटेनोल लाजर बीमार मत्तोल। 2 लाजरना रटे सेलाहक 
॥] अनि मरथा भी अग्गा मन्दंग। प्रभुन्‌ू-पर्रों अतर सोकसी ओना 
ल्कन्‌ंग तलाडा चट्टीगने उसूमसी मत्ता इद अद मरयम मत्ता। 3 रंटे सेलाहक 
प्रभुन्‌- रॉहची इत्तुंगू:- प्रभुनी हूडा, नीवोल प्यारोल दोस्त खूब बीमार 
30 

आसी हत्तोल। 4 इद केन्जी यीशु इत्तुल:- इद बीमारी सायान्‌-हिन्नाल हैल्ले 
आयो पर परमेश्वरता महिमात्‌-हिन्नाल आन्द, परमेश्वरतोल मरीना महिमा 
तानसे उजागर आयल। 


5 यीशु मरथान अनि ताना सेलान अनि लाजरतुन प्रेम कीन्दूल, 6 पर लाजरना 
बीमार आयाना मान्दी केन्ची यीश्‌ ओंडे रंड दिया अग्गा रहे मातुल। 7 तेन-पिज्जा 
ओल चेलालोड़कन इत्तूल:- दट, यहदिया देशते मलसी दाकट। 8 चेलालोड़ इन्दा 
लातूड़:- ये रब्बीनी, यहूदीड़ नीकन इन्नेके टॉन्गींग जीसी जॉककी आन्दुड़ अनि 
ओंडे अग्गा मलसी दाकी? 9 यीशु जवाब सीतुल:- 

बारह घंटा दिन आईता कि हैल्ले? 
पीयल बोल ताकीतोल टोकर हैल्ले तिन्नोल, 
बाड़ीकि इद दनियाता वेर्ची हूड़ीतोल। 

0 नर्का बोल ताकीतोल ठोकर तिन्जी अर्रीतोल, 

बाड़ीकि ओन-रोपा वेर्ची हैल्ले आयो। 

।। ओल ईहून वंकसी ओंडे ओड़कन इत्तूल:- मावोल दोस्त लाजर नामसी 
हत्तोल, पर अन्ना ओन तेहताले दाका। ।2 चेलालोड़ इत्तूड:- ये प्रभुनी, 
नामीतोल ते नेंडानुल। ।3 पर यीशु ओना सायाना मान्दी कीन्दूल पर ओड़ा समझते 
ओना नामसी रोमाना मतलब वात। ।4 ते यीशु ओड़कन साफ बते कीतूल कि 
लाजर सासी हत्तोल। ।5 ओल इत्तूल:- अन्ना खुश आन्दान कि अग्गा हैल्ले 
मन्नोन, तेन-हिन्नाल कि इम्माट बिश्वास कीकीट। ।6 दट, ओन-कर्रूम दाकट। 
थोमा-येमाल तनवोड़ संगवालेड़कन इत्तूल:- अपुन भी हन्जी ओन-संगने 
साईकट। 


।7 यीशु अवसी हत्तूल ते मालूम आसी हत कि नालंग्‌ दियांग आतुंग कि 
लाजरतुन मिस्सी सीतूड़। ।8 बैथन्याह नार यरूशालेम शहरताल अन्दाजन कोस 
मेंड लक आन्द। ।9 वल्ले यहदीड़ मरथा अनि मरयम-ना इग्गा अवेनोल 
भाईन्‌-हिन्नाल तसल्ली सीयाले वासीतोड़। 20 यीशुना वायाना खबर केन्ची मरथा 
ओनसे मिले मायीले पसीसी हत, पर मरयम रोत्‌-रोपा उदसी रहे मात। 2] मरथा _ 
यीशुन इन्दा लात:- ये प्रभुनी, इग्गा मन्नेनी ते नावोल भाई हैल्ले सायेल। 22 अनि 
पुत्तोना कि बड़ांगे भी परमेशवरताल तलेहकाकी ते इंगा भी नीकन सीयानुल। 
23 यीशु इत्तुल:- नीवोल भाई पिस्सी तेदानुल। 24 मरथा इत:- अन्ना पुत्तोना 
कि आखिर दियाते पिस्सी तेदाना वकत ओल भी पिस्सी तेदान्‌ल। 25 यीश्‌ तान 
इत्तुल:- पिस्सी तेदाना अनि जीवन अन्ना आन्दान, ना-पर्रो बोल बिश्वास 
कीयातोल ओल सासी भी दानूल ते ओंडे पिस्सानुल। 26 अनि पिस्सीकन ना-पर्रो 
बिश्वास कीयातोल ते बप्पोड़े हैलले सायोल। बड़ांगु इम्मा इद मान्दीत्‌-पर्रो 
बिश्वास कीयातोनी? 27 अद ओन इतः- इंगी प्रभुनी, इम्मा मसीहनी, दुनियाते 
वायानवाले परमेश्वरतोल मर्रीनी आन्दी, अन्ना ईहून बिश्वास कीयातोना। 

28 ईहून | अद मलसी तन्वा सेलाड़ मरयमतुन अलग केईसी इत:- ग्रूजी 
वातोल, नीकन| केईतोल। 29 इद केन्ची मरयम जल्दी तेदसी ओन-कर्रूम हन्दाले 
पसीसी हत। 30 यीश अप्पोड़-लगस नाटेने हैल्‍ल्ले अव्वोल पर मरथासे मिले 
मासीतोल अद जगाते रहे मासी मत्तोल। 3 रोते मरयमतून तसल्ली सींदड़ ओड़ 
इद हूड़सी कि अद जल्दी तेदसी पसीसी हत्ता तान-पिज्जा ताकसी हत्तुड़। ओड़ 
समझे मान्द्ड|कि मिस्साना जगाते आड़ीले हन्दल। 32 मरयम यीशन्‌-कररूम 
अवत, अनि गीत हड़सी काल करीसी इत:- ये प्रभुनी, इग्गा भन्नेनी ते नावोल भाई 
हैल्ले सायेल। 33 ताना आड़ाना अनि संगवालेड़ा आड़ाना हड़सी यीश्‌ आतमाते 
घबड़े मातूल अनि ओना जीवा खूब नोई लात। 34 ओल इत्तुल:- ओन बेगा मिस्सी 
सीतोड़ीट? 35 ओड़ इत्तूड़:- दा प्रभूनी, हड़की। 36 यीशूना कन्कने कानेहक 
वातंग्‌, अनि लोगोड़ इत्तड़:- हड़ाट, ओल ओन बाहून प्रेम कींदल। 37 पर बोड़े 
इत्तुड़:- प अन्धानांगु कन्कन्‌ंग्‌ चाकको कीतोल, बड़ांग्‌ ईहन हैलले कीसी सके 
मायोल कि एल हैलले सायेल? 38 यीशु फिर जीवाते घबड़े मासी मिस्साना जगाते 
अवतूल। 39 जगा चट्टानते मांडो मत्ता, मांडोत्‌ -रोपा हन्दाना सर्री बन्द 
कीयाले फड़ा टॉन्गी इरसी मत्तोड़। यीश्‌ इत्त्लः- टॉन्गीन बगल कीम्ट। साताना 
सेलाड़ सम इतः- ये प्रभूनी, इन्गा दाइंगीतोल, सायाना नालंग दियांग आतंग्‌। 
40 यीशु तान इत्तुल:- विश्वास कीम अनि परमेश्वरता शक्ति हड़की, आहून 
नीकन इत्तोना कि हैल्ले? ओड़ टॉन्गीन बगल कीत्‌ड़। 4] यीश्‌ कनक तहची इन्दा 
लातूलः म ये| दाऊनी, नीवा धन्यवाद आई इम्मा नावा केन्जतोनी। 42 अन्ना 
पुत्तान कि इ+मा सदा नावा केन्जीतोनी, पर इद भीड़-त्‌-हिन्नाल ईहन इन्जीतोना 
कि ओड़ बिश्वास केवीड़ कि इम्मा नाकन रॉहतोनी। 43 ईहन बंकसी फड़ा लेंगते 
इत्तूलः- ये , पसीसी वड़ा। 44 बोल सासी मत्तोल, ओल कैक काल्कने 
दिकड़ी दॉहत॑ल अनि टॉड़ड्‌-पर्रो रुमाल दॉहतल पसीसी वातुल। यीशु ओड़कन 
इत्तल:- खोले कीसी हन्दा सीम्ट। 


45 त्‌-कर््म लई यहदीड़ वासी मत्तोड़ अनि एड़ यीशना इद काम 
र ते |बल्लेसोड़ यीश॒न्‌-पर्रो बिश्वास कीया लातूड़। 46 पर द्सरोड़ 
फरोसीड़- हन्जी यीशूना इद कामता खबर सीतुड़। 

47 फड़ोड़ याजकोड़ अनि फरीसीड़ पन्चायत केईसी इन्दा लातड़:- बड़ांग्‌ 
कीकट? रक्त वल्ले अजीब काम्क कीयातोल। 48 ओन छोड़े कीकोम ते सब लोग 





ओन-पर्रो कीयान्‌ड़, अनि रोमी-सरकारवालेड़ वासी मावा मन्दिरतून 
अनि मावा तुम नाश कीयानुड़। 49 वोडूल कायफाल अद सालतोल पड़ोल 
याजक मत्तोल, एल ओड़कन इत्तूल:- इम्माट बड़ागे भी हैलले पूनवीट। 50 समझे 
हैल्ले माईवीट कि बोड़ल सबत्‌-हिन्नाल सायेल अनि पूरो जाती नाश हैल्ले आयो, 
इद मी-हिन्नाल ठीक आईवल? 5। कायफाल इद मान्दी अपनो मनताल हैल्ले 
32 

बंकोल, पर अद सालतोल फड़ोल याजक आसी नबूवत कीन्दल कि यीशु मावा 
जातीत्‌-हिन्नाल सायानुल। 52 अनि वरै अद जातीत्‌-हिन्नाल हैल्ले, पर दूसरोंग्‌ 
जातींगुनाल भी परमेश्वरतोड़ लोगोड़क्न अर्पा कीसी उन्दीते मिले कीयाले यी शुना 
सायाना आयान-पर्रो मत्ता। 53 अन्टीताल ओड़ आपूसते ओन जॉक्सी वाटीले 
सलाह कीन्द्ड़। 


54 तेन-हिन्नाल यीश्‌ अदराटाल यहदीड़ा -नड्डम खल्लमखूल्ला हैल्ले ताकोल 
अग्गाटाल पसीसी डॉन्गुडा कचूडा देशाते एफ्राईम पड़ोडा बद्दे शहरते हन्जी 
चेलालोड़कन अर्री मन्दा लातुल। 


55 यहूदीड़ा फसह पड़ोडा तेवहार आयान-पररो मत्ता, तेवहारत्‌-मून्ने 
देहातताल बल्ले यहूदीड़ यरूशालेम्‌ते शुद्धि कीयाले वातुड़। 56 ओड़ यीशुन 
पिशकन्दड़ अनि मन्दिरत्‌-रोपा निच्ची आपुसते इन्दड:- बाहुन लागिता, तेवहारते 
वायानूल कि हैल्ले? 57 पड़ोड़ याजकोड़ अनि फरीसीड़ हुकूम सीसीतोड़ कि यीश्‌ 
बेगा आन्दुल बोले पुन्दातोल ते वेहाट, अम्माट ओन बैयाकोम। 


पसह तेवहारतून सारूंग्‌ दियांगू रहे मातुंग ते यीशु बैथनयाह नाटेने 

वातल। लाजर भी अग्गा मंदल, एल सासी मत्तोल अनि यीशु ओन जीवा 
सीसी तहची मत्तोल। 2 यीशन्‌-हिन्नाल ओड़ जावा तैयार कीतुड़, मरथाल जावा 
तसंद अनि लाजर यीशन्‌-संगने तिन्दाले उदसी मत्तोल। 3 मरयम नालुंग्‌ पल्लांग्‌ 
फडा कीमतवाले जटामासीता खशबदार नी येची यीशना काल्कुन-पर्रो सोकसी 
वाटत, अनि तन्वा तलाडा चुट्टीग्ने ओना काल्कून उसमी लात। पूरो रोते नीदा 
खुशबू फैले मासी हत। 4 पर चेलालोड़ा-नड्ड्मतोल वोडूल यहदा इस्कारयोती, 
(एल पिछाड़ी यीशुनोल बेइस्तानवाले बने मातूल) ओल इन्दा लातुलः- 5 इद 
खशबवाले नीदन डेडा-न्र रूपयाने ममसी कंगालोड़कून बाड़ी हैल्ले सेवीट? 
6 ओल कंगालोड़ा फिकर कीसी आहन हैल्ले बंकोल, पर कल्ले मत्तोल अनि ओड़ा 
खजाना ओन-कर्ूम मन्द, ओड़ खजानाते वाटन्दुड़ ते ओल तंडसी येन्दूल। 7 यीश्‌ 
ओन इत्तलः- मन्दाकाड़ी नावा मिस्साना दियात्‌-हिन्नाल कीता। 8 कंगालोड़ 
हमेशा मी-नड्ड्म मन्दातोड़, अन्ना सब दिन हैल्ले मन्नोन। 


9 बल्ले लोगोड़कन मालम आत कि यीश्‌ बैथनयाहते वातोल, ते ओड़ भी अग्गा 
बातड, यीशन-हिन्नाल भी अनि लाजरतुन हड़ीले भी बोना सायान्‌-पिज्जा यीशु 
ओन ओंडे पिसहची मत्तोल। ।0 फड़ोड़ याजकोड़ लाजरतून भी जॉक्सी वाटीले 
सलाह कीया लातड़, ।! बाडीकि ओन्‌ -हिन्नाल लई यहूवीड़ ओड़कून छोड़े कीसी 
यीशून्‌-पर्रो बिश्वास कीन्दुड। 

]2 तेव पड़ा भीड़ कीसी वासी मत्तोड़ ओड़ दूसरो दिया यरूशालेमते 
यीशुना वायाना ख़बर केन्जतूड, ते छीन्दी आकींग्‌ येची ओनसे मिले माईले पसीसी 
हत्तुड़। फड़ा लैंगते चिचे माया लातूड़:- 


।3 "होशिनना, धन्य आन्दल इसराएलनोल राजाल, 

ओल प्रभुना पड़ोडे वाईतोल”। 

।4 बोले यीरान्‌-कर्रूम गदहा तत्तोल अनि यीश तान्‌-पर्रो उदसी हत्तल। इद 
आहन आत बाड़ी कि शस्त्रते ईहन लिखे माता कि 

।5 "ये सीयौनता मीयानी, वरीमा 

हूडा, नीवोल राजाल गदहान्‌-पर्रो उदसी वाईतोल”। 

।6 ओनोड़ चिलालोड़ अप्पोड़ इव मान्दीन्‌ंग हैलले समझे मायोड़, पर यीशुना 
महिमा उजागर आयान्‌-पिज्जा ओड़ा ख्यालते वात कि ओन-संगने ईहून कीसी 
मत्तोइ़ बाहुन शास्त्रते लिखे मासीता। ।7 अनि लाजरना सायान-पिज्जा मिस्साना 
जगात्‌-रोपाटाल केईसी ओन ओंडे पिसूहच्ची सीयाना वकत यीश॒न्‌-संगना 
भीड़तोड़ ड़ भी इद मान्दीना खबर सीन्दड़। ।8 यीशना इद अजीब कामता 
खबर केन्ची फाड़ा भीड़ कीसी ओनसे मिले मायीले पसीसी हत्तड़। ]9 तेन-हिन्नाल 
फरीसीड़ व लातड़ मासे बड़ागे हैल्‍्ले बने मायो, हड़ाट, तमाम दुनिया 
ओन-पिज्जा i 

20 तेवहारते कर्वे कीयाले दूसरो जातिवालेड़ भी बोड़े बोड़े वासीतोड़। 2] एड़ 
गलीलता बेथसैदा-शहरतोल फिलिपुस्त्‌-करूंम वासी इत्तड़:- श्रीमानजी 
अम्माट यीशुन्से मिले मासी मान्दी कीया आईतोड़ाम। 22 फिलिपस वासी 
अन्द्रियासतुन ब्रेहची सीतूल अनि रटे यीशन वेहची सीतड़। 23 यीश ओड़कन 
जवाब सीतल: 





24 बनिआह्वमनोल मर्रीना महिमा उजागर आयाना घडी इन्गा वासी हत्ता। 
सच्चो इन्दातोना - 
दाना तोड़ीते हैल्‍ल्ले अरवल अनि हैल्ले साईवल 
ही दाना मनवल 
अनि बल्ले गॉहक सादिता। 
25 बोले वरै तन्वात्‌-हिन्ताल जीवन खर्च कीसी मन्दातोल 
ओल अपनो जीवातून नाश कीयानुल 
इद दुनियाते बोले तन्वा जीवातुन ना-हिन्नाल खर्च कीसी मन्दातोल 
ओल हंमेशाता जीवन्त्‌-हिन्नाल तन्वा जीवा इरसी पिस्सानूल। 
26 बोल नावा सेवकाई कीया आईतोल ना-पिज्जा वाईल 
बेगा अन्ना आन्दान अग्गा नावोल सेवक भी आयानल। 
वोल दाऊ भी नावा 408 एर मन्जूर कीयान्‌ल। 










27 इन्गा नावा जीवा घबड़े माईता - बड़ांग इन्दाका? 
ये दाऊनी, इद घड़ीताल नाकन पिस्सूहा? 
पर इद दुखता घड़ीत्‌-हिन्नाल ही अन्ना वातोना। 
28 ये दाऊनी, नीवा पड़ोडा महिमा उजागर कीम। 
अनि आगासताल लेंग वासी इत:- महिमा उजागर कीतान अनि ओंडे भी 
कीका। 29 ईहन लेंग्‌ केन्ची भीड़ते बोड़े इत्तुड:- बादुड़ गरजीतांग्‌। ओंडे बोड़े 
इत्तड़:- परमेशवरतोल दूत ओनसे मान्दी कीतोल। 30 यीशु ओड़कन इत्तूल:- 
इद लेंग्‌ ना-हिन्नाल हैल्ले वायो पर मी-हिन्नाल वाता। 
3] इन्गा इद दुनियाता न्यायता घड़ी वाता 
इन्गा इद दुनियातोल राजान टंडसी वाटका। 
32 नाकुन धरतीताल पर्रो तरूहतान्‌ड 
अनि अन्ना सब लागोड़कन ना-खाक वीन्जका। 

33 ईहुन इन्जी ओल वेहन्दूल कि बाहन सायका। 34 भीड़तोड़ लोगोड़ ओन 
इत्तुड़:- कानूनते केन्जतोड़ाम कि मसीह सब दिन मन्दानुल, ते इम्मा बबाह 
इन्दातोनी कि बनिआदमनोल मरी आसी नीकन तरूहतानुड? 35 बोल आन्दुल एल 
बनिआदमनोल मरी? यीशु ओड़कन इत्तूल:- 

वेर्ची मी-नड्ड़म इंगा थोड़ो ही दियांग्‌ मन्दाता 
बेर्ची मन्दाता अप्पोड़-लुगुल ताकसी दाकट 

हैल्ले आयो कि मी-पर्रो सिकाटी आसी दल। 

अनि सिकाटीते ताकीतोल बेगा हन्दा हैल्‍्ले पून्नोल। 

36 वेची मी-नड्ड्म मन्दाता अप्पोड्‌-लुग्स वेर्चीत्‌-पर्रो बिश्वास कीम्ट 

ते इम्माट बेर्चीतोड़ लोगोड़ीट आसी दाकीट। 

ईहून बंकसी यीशु अग्गाटाल पसीसी हत्तूल, अनि बेगा हत्तोल ओड़ पून्नोड़ 
हैल्ले। 

37 ओल ओड़कुन-सामो इच्चोंग अजीब काम्क कीसीतोल तौभी ओड़ ओन-पर्रो 
बिश्वास हैल्ले केवोड़। 38 यशायाह-नबीना इद मान्दी ईहन पूरो आसी हत कि:-- 

ये प्रभुनी - 
अम्माट केन्जतोड़ाम इद मान्दीना भरोसा बोल कीयानुल? 
प्रभु तन्वा ताकतवाले काम्कना भेद बोन बते कीतोल? 


39 तेन्‌-हिन्नाल ओड़ बिश्वास हैल्ले केवोड़, बाड़ीकि यशायाहना जरियाते 
परमेश्वर ओंडे इन्जीतोल किः 
40 अन्ना ओड़ा कन्कनुंग बन्द कीतोना 
अनि ओड़ा मन मोटो कीतोना 


कि कन्कने तब्वोड़ हैल्ले 
35 


I5; र | 
अनि|मनते समझे हैल्ले मायोड़ 
अनि|ना-खाक हैल्ले मलसी वायोड़, 
कि अन्ना ओड़कन चंगो केवेना। 

4] नबी आसीकन यशायाह यीशूना महिमा मृन्नेटाल हडसीतोल अनि 
तेन्‌-हिन्नाल ओल यीशुना ईहून मान्दी कीन्दल। 42 तौभी लईसोड़ महाजन 
लोगोड़ ओन॑-परों बिश्वास कीन्द्ड़, पर फरीसीड़से वरीसी खूल्लमखूल्ला तन्वा 
बिश्वास हैठ़ले माने केवोड़ बाड़ीकि वरीन्दूड़ कि माकन भजनता रोताल बाहरो 
कीयानुड़। 43 एड़ परमेशवरता इज्जत कम अनि आदमीड़ा इज्जत ज्यादा चाहे 
मान्दुड़ : 

44 फिर यीश्‌ फड़ा लेंगते इत्तूल:- 

अगर बोले ना-पर्रो बिश्वास कीयातोल 
ओलं ना-परों हैल्ले 
म मावोल रॉहतानवालेन-पर्रो बिश्वास कीयातोल। 
45 a नाकन हड़ीतोल 
नावोल रॉहतानवालेन भी हुड़ीतोल। 
46 अन्ना वेर्चो आसी द॒नियाते वातोना 

क बोल ना-पर्रो बिश्वास कीयातोल 

ओल सिकाटीते हैल्ले मन्नोल। 

47 अगर बोले नावा मान्दीन्‌ंग केन्ची अव्वेन-लेखा हैल्ले केवोल 
अन्ना ओन दोषी हैलले ठहरे केवोन - 

न दोषी ठहरे कीयाले हैल्ले बायोन 

पर दनियातुन पिस्सूहताले वातोना। 

48 अगार बोले नाकन मन्ज्र हैल्ले केवोल 

अनि नावा मान्दीत्‌-पर्रो ध्यान हैल्ले सेवोल 

ड दोषी ठहरे कीयानवाले आन्दल - 

नावा इव मान्दींग आखिरी दियाते 

ओन दोषी ठहरे कीयानुंग्‌। 

49 अन्ना नावा मन-ताल हैल्ले वंकोन, 


ता विला दाऊ नाकन हुकूम सीतोल 
कि बड़ांग्‌ बड़ांग वंकसी सीयाना। 
50 ad पृत्तोना कि ओना हकमता जरियाते 

न हमेशाता जीवन पूटिता। 


[गू बड़ांगु बंकीतोना 
इद |दाऊहड़ाना हुकम्त्‌-लेखा आन्द। 

i3.-]9 

फसह-तेवहारत्‌-मन्नेता दिया मत्ता। यीश पत्तल कि दनियाताल 

I3 दाऊहड़ान्‌-कर्रूम हन्दाना घड़ी इन्गा वासी हत्ता। दनियातोड़ बोड़ ओनोड़ 
आतुड़ ओडकून सब दिन प्रेम कीन्दुल अनि आखिर-लूगुस भी प्रेम कीतूल। 


2 नूल्पे ओड़ साडी तिन्द्‌ड। शस्रो्र-इस्कारयोतीनोल मर्री यहदाना मनते यीशुन 
बैस्ताले शैतान विचार वाटसी मत्तोल। 3 यीशु पुत्तुल कि दाऊ नाकून पूरो 
काम्त्‌-हिन्नाल शक्ति सीतोल अनि कि परमेश्वरताल वासीतोना अनि 
परमेश्वरत्‌-कर्ूम हन्दातोना। 4 ओल तेची कमीज रेहतूल अनि अन्गोछा येची 
नन्नी दॉहत्‌ल। $ तस्लाते येर वाटसी चेलालोड़ा काल्कनुंग नॉरी लातूल अनि 

अन्गोछाते उसमी लातूल। 6 आहून कीना कीनाके शमोन-पतरस्त्‌-कर्ूम 
अवतुल। पतरस इन्दा लातूल:- ये प्रभुनी, नावा काल्कनुंग्‌ नॉररीतोनी? 7 यीश ओन 
जवाब सीसी इत्तूल:- बड़ांग कीयातोना इम्मा इन्गा हैल्ले पुनवी, पर पिज्जा समझे 
माईकी। 8 पतरस इत्तूल:- नावा काल्कनुंग्‌ बप्पोड़े मिनी नॉर्रमा। 9 यीशु जवाब 
सीतुलः= नीकन हैल्ले नॉरोन ते इम्मा नावोल चेलानी हैल्‍्ले मनवी। शमोन-पतरस 
ओन इत्तूलः- ये प्रभुनी, वर नावा काल्कन्‌ंग्‌ हैल्ले पर कैक्न्‌ंग्‌ भी अनि तल्व्कडन 
भी नॉर्रसी सीम। ।0 यीश्‌ इत्तुल:- बोल येर.कीसी वातोल ओन काल्कनुंग छोड़े 
कीसी ओंडे नॉर्राना हैल्ले अरो, पूरों तरहते सफा आन्दुल - इम्भाट भी सफा 
आन्दीट, पर सब हैल्ले। ।। ओल तन्वोल बेइस्तानवालेन चीने मान्दुल अनि इत्तूल 
कि सफा आन्दीट पर सब हैल्ले। 


।2,ओड़ा काल्कनंग नॉर्र॑सी दिकड़ी करींसी येतुल अनि उदसीँ ओड़कन इत्तूल:- 
बड़ांग इम्भाट समझे माईतोड़ीट कि अन्ना मी-संगने बड़ांग कीतोना? 3 इम्माट 
नाकन गरू अनि प्रभ इन्दातोड़ीट ते ठीक आन्द, अन्ना आहन्ने आन्दान। ।4 मीवोल 
प्रभना अनि गरूना आसी मीवा काल्कनुग नॉर्रतोना ते मीकन भी वोडल दूसरोना . 
काल्कनंग नॉर्राना चाहिये। ।5 मीकन नमूना दीसहची सीतोना”कि इम्माट भी 
आहन कीकीट। ।6 सच इन्दातोना, नौकर मालिकसे फड़ोल द्वैल्ले आयोस्ू, बोल 
खबर सीयाले रॉहतल आन्दल तन्वोल रॉहतानवालेसे फड़ोल हैल्ले आझोल) 


[7 इंगा इद मान्दौ प्त्तोड़ीट, आहन कीकीट ते मीवा जीवा खुशू आयल। ]8 मी 
सब्त-हिन्नाल हैल्ले वंकोन, बोन बोन आचतोना ओड़कन पूत्तोना। शाम्त्रेतता इद 
मान्दी भी प्रो आसी दल कि:- ना-संगने साड़ी तिन्दाले उदतोल ओल नावा 
खिलाफ आसी हत्तोल। ।9 आयान-मून्ने अन्ना मीकन इद मान्दी वेहतातोना, कि 
आसी दल अनि बिश्वास कीकीट कि अन्ना ओल सदा मन्दानवालेना आन्दान। 

3. र 0-34 


20 अन्ना मीकून सच सच इन्दातोना:- 


र 


अन्ना बोन रॉहतातोना बोले ओन मन्जूर कीयातोल 


ओल नाकन भी मन्जूर कीयातोल। 
बोल नाकून मन्जूर कीयातोल 
ओल नाबोल रॉहतानवालेन भी मन्जूर कीयातोल। 


2। ईहन बंकसी यीशूना जीवा घबड़े मात अनि ओल साफ बेहची सीतुल:- 
मी-नड्ड्मंतोल बोले नाकन बेईस्तानूल। 22 चेलालोड़ जीवाते शक कीया लातड़ 
कि बोन-हिंन्नाल वंकीतोल, अनि ओड़ वोड्ल-द्सरोना खाक हूड़ीलातुड। 
23 वोड्ल चेलाल - यीशूनोल खास प्यारोल ~ यीशन्‌-कर्रूम उदसीतोल. 


24 अनि 


शामोन-पतरस ओन इशारा कीसी इत्तूल:- पूछे कीम, बोन-हिन्नाल 


बंकीतोल?/25 ते ओल यीशन्‌-कर्रूम आसी पूछे कीतूल:- ये प्रभूनी, बोल आन्दूल? 
26 यीशु /जवाब सीतूल:- इद साड़ीना टुकड़ा नाहची बोन सीयातोना ओले 


आन्दुल। 


अनि टुकड़ा नाहची शमोन-इस्कारयेतीनोला मर्री यहूदान सीतूल। 


टुकड़ा येता-बरोबर शैतान यहदान्‌-रोपा पद्सी हत्तूल। यीशु यहूदान इत्तूलः 
नीकन बड़ांग कीयाना आन्द तेन जल्दी कीम। 28 दूसरोड़ चेलालोड़ हैल्ले पुन्नोड़ 
कि यीश॒ यंहूदान बाड़ी ईहन इत्तुल। 29 बोड़े इद समझे मान्दुड़ कि यहदान्‌ -करूम 
खजानाना| मंदान-से यीश ओन तेवहारत्‌-हिन्नाल जरूरी सामान तताले या 
न बड़ांगे सीयाले रॉहतातोल। 30 साड़ीना टुकड़ा तिन्जी यहूदा पड़कने 
पसींसी हत॑तूल। नरका आसी मत्ता। 


34 यहुंदाना हन्दान-पिज्जा यीशु इत्तूलः- 

नंगा बनि-आदमनोल मर्रीना सन्मान आता, 

अनि ओना जरियाते परमेश्वरता भी सन्मान आता। 
32 ओना जरियाते परमेश्वरता सन्मान आईता 


ते 


.५33 ये 


परमेश्व़र बैनि-आद्रमनोल मर्रीना भी सन्मान कीस्तानल 
पड़कने कीस्तानूल। 
प्यारोड़ भार्डड़ीट, 


इन्गा थोड़ो देर ओंडे भी-नड्ड्म मन्दाँकौ। 


34 


हन पिड़काकीट पर बेगा अन्ना दाका 
मी-से हन्दाना हैल्ले आयो - 

यहूदीड़कन भी इन्जीतोना अनि 

मीकन भी आहन इन्दातोना। 

j,न नयो हुकूम सीयातोना - 

प्रेम इर्राट। 


38 





]3.35-4.]0 
बाहुन अन्ना मी सें प्रेम इरतोना 


आहून आपुसते प्रेम इराट। 
35 आपूसते प्रेम इर्राकीट ते इद हड़सी संब चीने मायानुड़ 
कि इम्माट नावोड़ चेलालोड़ीट आन्दीट। 


: 36 शमोन-पतरस ओन इत्तूलः- ये प्रभुनी, बेगा दाकी? यीशु ओन जवाब 
सीतुल:- अन्ना बेगा दाका, इन्गा ना-संगने अग्गा हन्दाना मी-से हैल्ले आयो। पर 
पिज्जाड़े ना-पिज्जा वाईकी। 37 पतरस ओन इत्तूलः- ये प्रभूनी, नी-संगने इन्गा 
बाड़ी हैलले वायोन? अन्ना तो नी-हिन्नाल जीवा भी सीयाले तैयार आन्दान। 
38 यीशु जवाब सीतूल:- ना-हिन्नाल जीवा सीकी? अन्ना नीकन सत्र सच 
इन्दातोना, कॉर्रक्स्त्‌-मून्ने इम्मा मून्द मेला नावा इन्कार कीकी। 


इम्माट जीवाते मिनी घबड़े माईमाट - 
2 परमेशवरता भरोसा कीम्ट अनि नावा भी भरोसा कीम्ट। 
नावोल दाऊना रोते मन्दाना जगांग लईसोंग आन्दुन्ग्‌, 
हैल्ले मन्वांग्‌ ते मीकून बते केवेना। 
अन्ना मी-हिन्नाल जगा तैयार कीयाले दाका। 
3 मी-हिन्नाल जगा तैयार कीसी मलसी वाईका 
अनि मीकन ना-संगूने मन्दाले वोईका , 
कि बेगा मन्दातोना अग्गा इम्माट भी मन्दाकीट। 

4 बेगा हन्दातोना अग्गाता स्री इम्माट पुन्दातोड़ीट। 

5 थोमा ओन इत्तुलः- ये प्रभूनी, बेगा दाकी पुन्नोम हैल्ले ते सर्री बाहून 
पून्दाकोम? 6 यीशु जवाब सीतूल:- 

स्री अनि सच्चाई अनि जीवा अन्नाई आन्दान, 
ना-मीचुक बोले दाऊन्‌-कर्रूम हैल्ले वायोल। 

7 नाकन चीने मायेड़ीट ते नावोल दाऊन भी चीने मायेड़ीट, 

इंगावेनाल ओन चीने मातोड़ीट अनि ओन हूड़तोड़ीट। 

8 फिलिपुस ओन इत्तूल:- ये प्रभुनी, माकन दाऊन दीसूहा ते ओडे हैल्ले 
तलेहकोम। 9 यीशु जवाब सीतूल:- इच्चोंग दियानाल मी-संगने मन्दातोना अनि 
नाकन हैल्ले चीने माईवी, प्फिलिपुसनी? 

नाकून हूड़ाना इद नावोल दाऊन भी हड़ाना आन्द, 
ते बाहुन इन्दातोनी कि माकन दाऊन दीसूहा? 
]0 नावा ईताल भरोसा हैल्ले केवी 
कि अन्ना दाऊन्‌-रोपा आन्दान अनि दाऊ ना-रोपा आन्दुल? 
अन्नँ मीकन मान्दी कीयातोना 

4.-22 
इद र नावा मन-ताल हैल्ले आयो 
पर दाऊ ना-रोपा मन्जी तन्वा काम कीयातोल। 
।। अन्ना दाऊ़न्‌-रोपा आन्दान अनि दाऊ ना-रोपा आन्दल - 
नावा इद मान्दीना भरोसा कीम्ट, 
हैल्ले ते नावा काम्कनुंग्‌ हूड़सी भरोसा कीम्ट। 
]2 अन्ना ण सच सच इन्दातोना, 
नावा भरोसा कीयानवाले भी आहुन काम कीयान्‌ल, 
इन्गी, इवंवेन-से भी माईसी काम कीयान्‌ल, 
बाड़ीकि बा दाऊन्‌-कर्रूम दाका। 
3 इम्माट नावा पड़ोल येची बड़ांगे भी तलेहकेडीट 
ते bt आहन कीका 
कि अन्ना मरी आसी नावोल दाऊना सन्मान दीसूहेना। 
।4 नावा पड़ोल येची ना-से बड़ांगे भी तलेहकाकीट ते कीका। 
।5 नाकन र केवेड़ीट ते बाहुन अन्ना मीकन इत्तोना आहन केवेड़ीट 
।6 अनि अन्ना दाऊना अरदास कीका 
अनि ओल वोड्ल दूसरोल मदद सीयानवाले मीकन सीयानुल, 
एल र मी-संग मन्दानूल - 
7 ओल आन्दुल सच्चाईता आत्मा, 
दुनिया ओन माने हैल्ले केवो 
बाड़ीकि ओन हड़ो भी हैलले अनि पुन्नो भी हैल्ले। 
इम्माट ओन पुन्दातोड़ीट 
बाड़ीकि मी-संग आन्दूल अनि मी-रोपा मन्दानुल। 
।8 मीकन सहारात्‌-मीचूक छोड़े कीसी हैल्ले हन्नोन 
अन्ना मी-कर्रूम मलसी वाईका। 
।9 थोड़ो लाश दुनिया नाकन हैल्ले हड़ो, पर इम्माट नाकून हड़कीट, 
अन्ना पिस्साका अनि इम्माट भी पिस्साकीट। | 
20 अद र न कि अन्ना नावोल दाऊन-रोपा आन्दान 
अनि इम्माट ना-रोपा आन्दीट अनि अन्ना मी-रोपा आन्दान। 
2। बोल नावा हकूम्क केन्ची माने कीयातोल 
ओले प्रेम कीयातोल। 
बोल नाकन प्रेम कीयातोल ओन नावोल दाऊ प्रेम कीयानूल, 
अन्ना भी| ओन प्रेम कीका अनि ओन-कर्ूम वाईका। 


22 यहूदा - | इस्कारयोती” पड़ोडोल हैल्ले - ओन इत्तूल:- ये प्रभूनी, इद 
बड़ांग्‌ मान्दी आन्द कि इम्मा ke वाईकी पर दुनिया नीकन हैल्ले हड़ो? 
0 





4.23-5.2 
23 यीश्‌ ओन जवाब सीतूल:- 
बोले नाकन प्रेम केवेल ते नावा मान्दीत्‌-पर्रो ताकेल। 
नावोल दाऊ ओन प्रेम कीयानल, 
अनि अम्माट ओन-कर्रूम वासी ओन-संग्‌ मन्दाकोम। 
24 बोल नाकन प्रेम हैल्ले केवोल ते नावा मान्दीत्‌-पर्रो हैलले ताकोल। 
इम्माट इद मान्दी केन्जीतोड़ीट, इद वरैं नावा ही मान्दी हैल्ले 
इद नावोल दाऊना मान्दी आन्द, ओल नाकन रॉहची सीतोल। 
25 मी-संग्‌ मन्ना-मन्नाके इव मान्दींग मीकून वंकसी सीतोना। 
26 मदद सीयानवाले पवित्र आत्मा 
ना-हिन्नाल दाऊ ओन राँहची सीयानल 
ओल मीकून इव मान्दींगना पूरो मतलब करेहतान्‌ल 
ओल इव सब मान्दींगना सूमरन मीकन सीयान्‌ल। 


27 मीकन “शान्ति” इन्जी छोड़े कीसी दाका, 
पर दुनियात्‌-लेका “शान्ति” हैल्ले सेवोन। 
नावा ही जीवात्‌-रोपाता सच्चो शान्ति मीकून सीया आईतोना 
इद्दे मी-हिन्नाल नावा दान आन्द। 
जीवाते चिन्ता मिनी केमाट, मिनी वरीमाट। 
28 नावा इद मान्दी केंजतोड़ीट कि दाका आन मलसी भी वाईका, 
नाकन प्रेम केवेड़ीट ते इद पून्जी खुश आयेड़ीट 
कि आना दाऊन्‌-कर्रूम हन्दातोना - 
दाऊ ना-से फड़ोल आन्दुल। 
29 आसी हन्दान-मून्ने इन्गा मीकून वेहतोना, 
कि आसी दल अनि बिश्वास कीकीट। 
30 इन्गा ओंडे बल्ले मान्दींगु कीयाना मौका हैल्ले आयो, 
बाड़ीकि इद दुनियातोल राजाल वाईतोल। 
ना-परों ओना बड़ांगे अख्तियार हैल्ले। 
3] पर द॒निया पुन्नेल कि अन्ना दाऊन प्रेम कीयातोना 
अनि ओना हुकम्त्‌-लेका सब कीयातोना, 
तेन-हिन्नाल इद सब आईता। 
तेदट, इग्गाटाल दाकट। 
] अंगूडा सच्चो मड़ाना आन्दान 
§ अंगूडा बगीचाते नावोल दाऊ माली आन्दुल। 


2 कायांग हैल्ले सादोंग ईतांग नावांग कोहक नक॑सी वाटीतोल, 
4] 


I5.3-45 
कायांग्‌ र ईतांगु कोहक चॉक्कोंगू कीयातोल 
कि अव ओंडे कायांग्‌ सादवांग। 
3 मीकून वंकसी| सीतान इद मान्दीते इम्माट इन्गाई चॉक्को आतोड़ीट। 
4 ना-से लगे मन्ट अनि अन्ना मी-से लगे मासी मन्दाका। 
मड़ाता कोर आसी कायांग्‌ हैल्ले सादो 
मड़ाते लगे मांसी मन्दाता अनि सादीता। 
आहन इम्माट भी ना-से अलग आसी हैल्ले सादवीट। 
5 अंगुडा मड़ाना आन्दान, कोहक इम्माट आन्दीट। 
ना-से लगे मन्दातोल अनि अन्ना ओन-से, 
ओल वल्ले कायांग्‌ सादानूल। 
पर ना-से अलग आसी मी-से बड़ांगे हैल्ले बने मायो। 
6 ना-से जोड़े मासी हैलले मन्नोल कोत्‌-लेका फेंके मासी वच्ची हन्दातोल। 
ईतांगू कोहकमंग्‌ अर्षा कीसी किसते वाटीतोड़ अनि अव कड्सी हन्दातांग्‌। 


7 ना-से जोड़े मासी मन्दाकीट अनि नावा मान्दी मी-रोपा मन्दल, 


ते बड़ांगे भी 
8 मीवा जीवाते 


तलेहकाकीट अनि मी-हिन्नाल आसी दल। 
फड़ा फल आयान-से 


नावोल दाऊमा सन्मान आईता, 


अनि इम्माट 


नावोड़ चेलालोड़ीट आईकीट। 


9 बाहुन दाऊ माकन प्रेम कीयातोल 


आहन अन्ना 


मीकन प्रेम कीयातोना, 


नावा बने मासी मन्ट। 


।0 नावा हकम्क 
बाहुन अन्ना 


माने कीकीट ते नावा प्रेमते बने मासी मन्दाकीट, 
नावोल दाऊना हुकुम माने कीतोना, 


अनि ओना प्रेमते बने मासी मन्दातोना। 


।। मीवा 
अन्ना 


म 


| 


नावात्‌-लेका पूरो पूरो खुशी आयान-हिन्नाल 
इव मान्दींग वंकतोना। 


।2 इद नादा हुर्कम आन्द.- 





बाहून अन 
आहन 


।4 इम्माट नावां 
अनि नावोड़' 
।5 इंगा मीकून 


मीकन प्रेम कीतोना 


आपुसते प्रेम कीम्ट। 
।3 सबसे de आईता 
कि तन -हिन्नाल बोले तन्वा जीवा सेवेल। 


हकम्त्‌- लेका कीकीट 


दोस्तनीट आन्दीट। 


'नौकर'”” हैल्ले बंकोन, 


नौकर पून्नोल हैलले कि मलिक बड़ांग कीयातोल; 

| 5.6-26 
पर अन्ना मीकन दास्त कीसी वंकतोना 
बाड़ीकि दाऊनाल बड़ांग्‌ बड़ांग्‌ केन्जतान मीकन पूरो पूरो वेहतोना। 
6 इम्माट नाकून हैल्ले आचवीट, 
पर बढ़े मीसी मीवा जीवाते फड़ा फल, सदा मन्दानवाले फूल, आईले 
अन्ना मीकन आचतोना अनि ठहरे कीतोना। 
तेन-हिन्नाल नावा पड़ोडे बड़ांगे भी तलेहकाकीट 
नावोल दाऊ मीकन सीयानुल। 
।7 इद आन्द नावा हकूम:- 
आपसते प्रेम इर्राकीट। 
।8 दुनिया मीकन पास्कीता ते इद पृन्ट 
कि मी-मुन्ने नाकून भी पास्कसी मत्ता। 
।9 दुनियातोड़ीट आयोड़ीट ते दुनिया मीकन अपनोत्‌-लेका प्रेम केवेल 
पर इम्माट इद दुनियातोड़ीट हैल्ले, 
अग्ना मीकून आची दुनियाताल अलग कीतोना, 
तेन-हिन्नाल दुनिया मीकून पास्कीता। 
20 नावा इद मान्दीता ख्याल कीम्ट, 
कि मालिकसे फड़ोल नौकर हैलले आयोल। 
नावा बेला कीतोड़ ते मीवा भी बेला कीयानूड़, 
नावा मान्दी माने कीतोड़ ते मीवा भी माने कीयानुड़, 
2] इम्माट नावोड़ आन्दीट तेन-हिन्नाल मीवा बेला कीयान्‌इ 
नावोल रॉहता' जालेन चीने हैल्ले मायोड़ तेन -हिन्नाल भी आहन कीयानुड। 
22 वासी ओड़कन हैल्ले वन्कोन ते ओड़ा पाप हैल्‍ल्ले आयो 
पर इंगा ओड़ा पाप्तू-हिन्नाल बह्दे भी बहाना हैल्ले मन्नो। 
23 बोल नाकून पास्कीतोल ओल नावोल दाऊन भी पास्कीतोल। 
24 बातांगू काम्क बोले बप्पोड़े हैल्ले केवोल, 
अन्ना वासी ओड़-नड्ड्म आतांगु काम्क कीतोना - 
अन्ना आहुन हैल्ले केवेना ते पापता दोष ओड़कन हैल्‍्ले लागवल, 
पर नावा काम्कनुंग हड़सी येतोड़ 
अनि भी ओड़ नाकून अनि नावोल दाऊत भी पास्कीतोड़। 
25 ओड़ा कानूनते ईहन लिखे माता:- 
“बेमतलब ओड़ नाकून पास्कीतोड़'' 
इद मान्दी भी पूरो आयान्‌-हिन्नाल ईहून आसी हत्ता। 
26 मदद सीयानवाले वायानुल, 
परमेश्वरता सच्चाई बते कीयानवाले आत्मा आन्दुल, 

5.27 | I6. | 3 
-कर्ूमटाल वाईतोल। 


अन्ना ओन दाऊन-करुंमटाल रॉहका, 
ओल नावा गवाही सीयानुल। 
27 रती भी नावा गवाही सीकीट, 
नावा इद कामती शुरूताल ना-संगने रहे मातोड़ीट। 


। तेन-हिन्नाल मीकन इव मान्दींग्‌ बंकतोना 
]6 कि मीवा बिश्वास हैल्ले माड़ो। 
2 भजनता रॉहकनाल मीकन टंडसी वाटानड़ 
आहु भी आसी दल कि बोले मीकन जॉक्सी वाटानल 
ते समझे मायानूल कि परमेश्वरता सेवकाई कीयातोना। 
3 तेन-हिन्नाल ईहून कीयानूड़, 
कि दाऊत चीने हैल्‍्ले मायोड़ अनि नाकून भी चीने हैल्ले मायोड़। 
4 पर 23 अन्ना मीकन इद सब बते कीतोना, 
कि ईहन घड़ीना वायान-परों इम्माट नावा मान्दी समरन कीकीट। 
मुन्ने| अन्ना हैल्ले वेहोन 
बाड़ीकि मी-संगू मत्तोना। 
5 पर इंगा नावोल रॉहतानवालेन्‌-इग्गा दाका 
अनि|मी-नड्डम बोले हैल्ले पछे केवोल कि बेगा दाकी? 
6 2 बते कीतोना अनि मीवा जीवा बाको दखी आसी हत्ता। 
7 पर नावा हन्दाना मी-हिन्नाल अस्सल आन्द 
लले हन्नेना ते सहारा सीयानवाले मी-कर्रूम हैल्ले वायोल। 
दाकां ते ओन मी-कर्रूम रॉहका। 
8 ओल वासी दनियातोड़ लोगोड़कून सफा बते कीयानल 
आग sd अनि नेकीत्‌-हिन्नाल अनि न्याव्त्‌-हिन्नाल 
इ विचार गलत आन्द। 
9 र हिन्नाल तेन-से कि ना-पर्रो विश्वास हैल्ले केवोड़ 
।0 नेकीत्‌-हिन्नाल तेन-से कि अन्ना दाऊन्‌-कर्लूम दाका 
अनि इम्माट नाकून ओंडे हैल्ले हड़वीट। 
!] न्यावत्‌-हिन्नाल तेन-से कि इद दुनियातोल राजाल दोषी ठहरे मातोल। 
।2 ओंडे बल्ले मान्दींगू मीकन इन्दाले रहे मातांग 
पर इंगा मीवा जीवात्‌-हिन्नाल ज्यादा भारी आयल। 
।3 परमेश्वता सच्चाई वेहतानवाले आत्मा वायानुल 
अनि ओल मीकून पूरो सच्चाई ता सर्री बते कीयानुल। 
ओले तन्वा ही मान्दी हैलले वंकोल, 

]6.44-25 
बाहून परमेश्वरताल केंजीतोल आहन वंकानूल, 
अनि वायानवाले मान्दींग वेहतानुल! 
।4 ओल नावा मान्दी येची मीकन बते कीयानुल, 
अनि आहन नावा सन्मान उजागर कीयानुल। 
।5 बड़ांगु दाऊना आन्द अद नावा भी आन्द, 
तेन्‌-हिन्नाल इत्तोना कि नावा मान्दी येची मीकन बते कीयानुल। 
6 थोड़ो समय अनि नाकुन हैल्ले हूड़वीट, 
अनि ओंडे थोड़ो समय आयल ते नाकन. ओंडे हूड़कीट। 


।7 बोड़े बोड़े चेलालोड़ आपूसते इन्दा लातुड़:- इद बड़ांग मान्दी आन्द? 
इन्दातोल कि थोड़ो समय नाकन हैल्ले हड़वीट अनि ओंडे थोड़ो समयते नाकन ओंडे 
हड़कीट, अनि कि दाऊन्‌-कर्रूम दाका।,।8 इद ''थोड़ो समय” बड़ांगू आन्द, 
पुन्नोम हैल्ले बड़ांगू बड़ांगु बंकीतोल। ।9 यीशा पुत्तुल कि पूछे कीया आन्दुड़, ते 
इत्तुल:- अन्ना इत्तोना कि थोड़ो समय नाक॒न हैल्ले हूड़वीट अनि ओंडे थोड़ो 
समय आयल ते नाकून ओंडे हूड़कीट, तेन्‌-हिन्नाल आप्सते पूछ-ताछ कीयातोड़ीट 
कि बाह? 


20 अन्ना मीकून सच सच इन्दातोना, 
इम्माट आड़कीट अनि विलाप कीकीट, अनि दनिया खुश आसी दल, 
इम्माट दुखी आइकीट पर मीवा दुख खूशीते बदले मासी दल। 
2। माईना छौवा आईता अनि माईन दुख आईता, 
बाड़ीकि ताना दुखता घड़ी वासी हत्ता, 
पर छौवा पैदा आईता अनि माई तन्वा दुख मरेंगीता 
बाड़ीकि दुनियाते मनवल पैदा आतोल। 
22 ईहन मीकुन इंगा दुख आईता, 
पर अन्ना ओंडे मी-कर्रूम वाईका अनि मीकन बाको खुशी आयल, 
अद खुशी बोले हन्सूहची हैल्ले येनोल। 
23 अद नेटी ना-से बड़ांगे भी पूछे हैल्ले केवीट। 
अन्ना मीकून सच सच इन्दातोना, नावोड़ चेलालोड़ीट आसी, 
दाऊनाल बड़ांगे भी तलेहकाकीट ते नावा पड़ोडे सीयान्‌ल। 
24 इंगा-लुगुस नावोड़ चेलालोड़ीट आसी नावा पड़ोडे बड़ांगे हैल्ले 
तलेहकवीट, तलेहकाट ते पूटसी दल, कि मीवा खशी पूरो आई। 
25 अन्ना वेसोड़ीते मान्दी कीतोना, 
अद घड़ी वाईता कि वेसोड़ीते ओंडे हैल्ले वंकोन, 
पर खुल्लमखूल्लो दाऊना मान्दी वेहका। 

८6 अद नेटी नावोड़ चेलालोड़ीट आसी ओना अरदास कीकीट, 
अन्ना हैल्ले इन्नोन कि मी-हिन्नाल ओना अरदास कीका। 
27 दाऊ तन्ना मीकन प्रेम कीयातोल 
डीकि इम्माट नाकन प्रेम कीसी नावा भरोसा कीतोड़ीट 
कि अन्ना परमेशवरताल पसीसी वातोना। 
28 दाऊनाल पसीसी दुनियाते वातोना 
अनि इंगा दनियातून छोड़े कीसी दाऊन्‌-कर्स्म दाका। 


29 cs इत्तुड:- हड़ाट, इंगा सफा वन्कीतोनी, वेसोड़ीते हैल्ले बंकवी। 
30 इंगा पृत्तौड़ाम कि नीकन सब मान्दींग मालुम आन्दुंग्‌, बोले बड़ांगे पूछे कीयाना 
जरूरत हैल्ले, तेन-हिन्नाल भरोसा कीयातोड़ाम कि इम्मा परमेशवरताल पसीसी 
वातोनी। 


3। यीशु रास सीतूल:- 
32 इंगा बिश्वास कीयातोड़ीट? 
केन्जाट , अद घड़ी वाईता, अनि इंगा भी वाता, 
कि नाकन वर्रोले छोड़े कीसी 
सब भीवा रॉहकने जोडसी दाकीट। 
पर अन्ना वर्रोना हैल्‍्ले, दाऊ ना-संग्‌ आन्दल। 
33 इव मान्दींग मीकन इंगा वेहची सीतोना 
र -से जोड़े मासी मीकून शान्ति पुटवल, 
द मीकून दुख आसी दल, 
पर हिम्मत मिनी छोड़े केमाट, 
न्ना दनियातून मईसी येतोना। 


pi इव मान्दींग्‌ वंकतुल अनि आगास्त्‌-खाक हूड़सी इत्तूलः- 
I7 ये , घड़ी वासी हत्ता, 
ड मर्रीना महिमा उजागर कीम 
कि मर्री नीवा महिमा उजागर केवेल, 
2 इम्मा सारो इन्सान्क-पररो ओन अधिकार सीती 
कि ब्रोड़ बोड़ ओन सीतोनी ओड़कन हमेशाता जीवन सेवेल। 
3 नीकन, वरोले सच्चोल परमेश्वरतुन, पन्दाना, 
अनिं नाकून, नीवोल रॉहतोल यीशु मसीहन, पुन्दाना, 
तेन+से हमेशाता जीवन आईता। 
4 दु नीवा महिमा उजागर कीतोना, 
नार्कन कीयाले काम सीती तान पूरो कीतोना। 

5 ये दाऊनी, दुनिया हैलले मन्नो अनि नावा नीसंग महिमा मत्ता, 
आहुन इंगा भी नावा महिमा आया सीम। 
6 दुनियाताल बोड़कन इम्मा येची नाकून सीती 7 
ओड़कन नीवा पड़ोल वेहची सीतान। 
ओड़ नीवोड़ मत्तोड़, इम्मा नाकन सीतोनी, 
ओड़ नीवा मान्दी माने कीतोड़ 
7 अनि पुन्जी येतोड़ कि बड़ांगे नाकून सीतोनी सब नी-खाकनाल आन्द। 
8 बड़ांग्‌ बड़ांगु करेहताले नाकन सीती अन्ना ओड़कून सीतोना, 
अनि ओड़ तान माने कीसी पुन्जी येतोड़ 
कि सच आन्द कि अन्ना नी-खाकनाल वातोना, 
अनि बिश्वास कीतोड़ कि इम्मा नाकून रॉहतोनी। 
9 ओड़-हिन्नाल अन्ना प्रार्थना कीयातोना 
दुनियात्‌-हिन्नाल हैल्ले केवोन, 
पर ओड़-हिन्नाल बोड़ इम्मा नाकन सीतोनी, 
बोड़ीकि एड़ नीवोड़ आन्द्ड़। 
]0 बोड़ नावोड़ आन्दुड़ नीवोड़ भी आन्दुड़, 
अनि नीवोड़ भी नावोड़ आन्द्ड़, 
अनि ओड़ा जरियाते नावा महिमा उजागर .आईता। 
।! इंगा अन्ना नी-कर्रूम वाईका, 
अन्ना द्नियाते ओंडे हैल्‍ले मन्नोन, पर एड़ दुनियाते मन्दानुड़। 
ये पवित्र दाऊनी, नीवा पड़ोडे ओड़कन पिस्सूहची इरो, 
अददे पड़ोल इम्मा नाकन सीती, 
कि एड़ उन्दी आसी मन्दानुड़ 
बाहून अपलो भी उन्दी मन्दातोड़ट। 
` 2 इम्मा नाकून शक्ति सीती नीवा अद शाक्तिते 
अन्ना ओड़-संग्‌ मन्ना-मन्नाके ओड़कन पिस्सूहची इरतोना। 
ईहून पिस्सूहतोना कि बोले भी नाश हैल्ले आयोल, 
वरोले ओल, बोना नाश आयाना जरूरी मत्ता, 
कि शास्त्रता मान्दी प्रो आइवल। 
]3 इंगा अन्ना नीकर्रूम वाइतोना, 
अनि दुनियाते मन्ना-मन्नाके इव मान्दींग्‌ तेन्‌-हिन्नाल वंकीतोना 
कि ओड़ा जीवाते नावा आनन्द पूरो आइवल। 
।4 नीवा आन्दी ओड़कन सीतोना अनि दुनिया ओड़कन पास्कसी सीन्द, 
बाड़ीकि दुनियातोड़ हैल्ले आयोड बाहून अन्ना भी दुनियातोना हैल्ले। 

।5 दुनियाताल/ ओड्कून टंडसी येना ईहन अरदास हैल्ले केवोन, 
पर ईहन फि ओड़कन बुराईताल पिस्सूहची इर्रा। 
।6 अन्ना दा हैल्ले आयोन ईहन ओड़ भी दूनियातोड़ हैल्ले। 
]7 सच्चाईते ओड़कन पवित्र ठहरे कीम, 
नीवा वचने सच्चाई आन्द। 
8 इम्मा नांकन दुनियाते रॉहतोनी आहून अन्ना ओड़कन दनियाते रॉहतोना। 
।9 अन्ना नांकून पवित्र कीयातोना 
तेन-हिन्ताल कि ओड़ भी सच्चाईते पवित्र आईड़। 
20 वरैं 5 -हिन्नाल हैलले पर ओड़-हिन्नाल भी अरदास कीयातोना, 
बोड एड़ा|मान्दी केन्ची ना-पर्रो विश्वास कीयानूड। 
2] ये दाऊनी, ओड़ सब उन्दी आईड़। 
ओड़ त्‌-रोपा आहन मन्नीड़ 
बाहुन इम्मा ना-रोपा आन्दी अनि अन्ना नी-रोपा 
कि दुनियां बिश्वास केवल कि इम्मा नाकन रॉहतोनी। 


22 बाहुन इम्मा नाकून महिमा सीतोनी, 
आहन अन्ना ओड़कून महिमा सीतोना 
कि ओड़ उन्दी आईड़ बाहुन अप्लो उन्दी आन्दट। 
23 अन्ना ओड़-रोपा अनि इम्मा ना-रोपा, 
कि ओड़ पूरो रीती उन्दी मन्नीड़ 
अनि दूनिया पुनवल कि इम्मा नाकन रॉहतोनी 
म औओड़कन भी प्रेम कीयातोनी बाहून नाकन प्रेम कीयातोनी। 
24 ये , बच्चोड़ इम्मा नाकन सीतोनी 
ओड़ सब ना-संग आईड़ बेगा अन्ना आईका 
कि अद महिमा हड़ानड़ बद इम्मा नाकन सीतोनी 
दुनियाता गढ़े मायान्‌-मून्ने इम्मा नाकन प्रेम कीतोनी। 
25 ये पवित्र दाऊनी, दुनिया नीकन हैल्ले पून्नो 
पर अन्ना नीकून पुन्दातोना 
अनि एड़ पुन्जी येतोड़ कि इम्मा नाकून रॉहतोनी। 
26 र पहिचान ओड़कून सीतोना अनि ओंड़े सीका 
कि ओड़-रोपा अद प्रेम आईवल बाहन नीवा ना-हिन्राल आन्द 
अनि कि अन्ना भी ओड़-रोपा मन्नेना। 


ईहन प्रार्थना कीसी यीशु चेलालोड्‌-अरी पस्सीसी हत्तल, अनि 
I 8 कीदरोंन पड़ोडा नाला वरसी हत्तल। अग्गा बगीचा मत्ता, अनि यीशु अनि 
चेलालोड़ बगीचाते सोड़ीसी हत्तड़। 2 ov यहूदाल भी अद जगा पत्तल 
| 8 








78.3-2] 
बाड़ीकि यीशु अग्गा लई मेला चेलालोड़कन संगने हन्जी मत्तोल। 3 यहदाल 


बगीचाते वातूल अनि ओन-संग्‌ रोमी सरकारता पल्टन, अनि फरीसीड़ा खाकनाल 
अनि फड़ोड़ याजकोड़ा खाकनाल सिपाहीड़, ललटेन्क धन्दरींग अनि हतियार्क येची 
वातूड़। 4 यीश्‌ पत्तल कि नाकन बड़ांग बड़ांग आसी दल, अनि ओल पसीसी 
इत्तलः- बोन पिड़कीतोड़ीट? ओड़ जवाब सीतुड़:- नाजरेथ नाटेनोल यीशुन 
5 यीशु इत्त॒ल:- अन्ना आन्दान। बेईस्तानवाले यहदाल ओड़-संग्‌ निच्ची मत्तोल। 
6 यीशूना “अन्ना आन्दान” केन्ची ओड़ सब पिज्जा सरके मासी धरतीत्‌-परो 
अरसी हत्तड़। 7 यीश्‌ ओंडे पूछे कीतूल:- बोन पिड़कीतोड़ीट? ओड़ इत्तुड:- 
नाजरथ नाटेनोल यीशुन। 8 यीश जवाब सीतुलः- अन्ना वेहतोना कि अन्ना 
आन्दान, नाकून पिड़कीतोड़ीट ते एड़कन हन्दा सीम्ट। 9 तेन-से ओना इद मान्दी 
सच आत किः 

“बच्चोड़ इम्मा नाकन सीतोनी बोले भी नाश हैलले आयोल''। 

।0 शमोन पतरस्त्‌-कर्रूम तलवार मत्ता, ओल तान वीन्ची फड़ोल याजकनोल 
नौकडा जेबनो कौवदून अस्कसी सीतूल। नौकडा पड़ोल मल्कस मत्ता। !! यीश्‌ 
पतरसत्‌न इत्तुल:- तलवारतुन मियानते इर्रा - दाऊ नाकन दुखता प्याला उन्दाले 
सीठोल बाड़ी उन्नोन? 

।2 पल्टन अनि सूबेदार अनि यहूदीड़ोड़ सिपाहीड़ यीशून बेईसी दॉहची येत॒ड़। 
।3 मूत्रे ओड़ ओन हन्नान्‌-कर्रूम वोतूड़। हन्नाल अद सालनोल फड़ोल याजक 
काईफानोल मूड़ियाल मत्तोल। ।4 एल ओले काईफाल मत्तोल ओल यहूदीड़कन 
सलाह सीतूल कि बोले सबत्‌-हिन्नाल सायेल अनि पूरो जाती नाश हैल्‍ल्ले आयो ते 
ठीक आईवल। 

।5 शमोन पतरस अनि द्सरोल चेलाल रटे यीशुन्‌-पिज्जा ताकसी हत्तुड़। एल 
द्सरोल चेलाल फड़ोल याजकनोल पहचानतोल मत्तोल, एल यीशुन्‌-संग याजकना 
रचाडे सोड़त्‌ल पर पतरस बाहरो किवाड-कर्रूम रहे मातूल। ।6 याजकनोल 
पहचानवाले चेलाल मलसी किवाडा केपानवाले माईन वंकसी पतरसतुन भी रोपा 
वोतूल। ।7 माई पतरसतून इत:- इम्मा भी एनोल चैलानी आन्दी कि हैल्‍ल्ले? ओल 
जवाब सीतूल:- अन्ना तो हैल्ले आयोन। 

8 पीनी अस्संद अनि नौकर्क अनि सिपाहीड़ कोयलाता किस परचे कीसी आरसी 

येन्दइ। पतरस भी ओड़-कर्रूम निच्ची किस आरन्द्ल। 

।9 फड़ोल याजक यीशना पूछ-ताछ कीया लातूल कि नीवोड़ चेलालोड़ बोड़ 
बोड़ आन्दुड़, अनि इम्मा बड़ांगू बड़ांगु करेहतातोनी? 20 यीशु जवाब सीतूल:- 
द्नियातून खूल्लमखूल्लो बंकतोना, भजनता रॉहकने अनि मन्दिरते करेहची 

सीन्दान, अग्गा सब लोगोड़ इकट्रो आईतोड़, मकसी बड़ागे हैल्ले वंकोन। 2! नावा 
बाड़ी पूछ-ताछ कीयातोनी? केन्जानवालेड़कन पूछे कीम, ओड़कून बड़ांगू बड़ांग्‌ 

बंकन्दान, ओड़ पून्दातोड़। 22 ईहन इत्तूल अनि बोले सिपाही यीशुन तमाचा जीसी 
इत्तुल:- फड़ोलं याजकून बाहन जवाब सीयातोनी? 23 यीशु इत्तल:- बूरो वंकतोना 
ते सबतून वेहा| अनि अस्सल वंकतोना ते बाड़ी जीयातोनी? 24 तेन-पिज्जा हन्नाल 
यीशुन 00888 दूसरोल फड़ोल याजकना कैदे अवेहची सीतूल, एना पड़ोल 
काईफाल मत्ता। 

25 शमोन पतरस किस आरन्दुल ते बोड़े ओन पूछे कीतूड़:- इम्मा भी ओनोल 
चेलाल 72 कि हैल्ले?ओल इन्कार कीसी इत्तुल:-अन्ना तो हैले आयोन। 
26 फड़ोल बोले नौकर अग्गा मत्तोल;एल ओनोल कट्म्बवाले मत्तोल 
बोना काऊ अस्कसी मत्तोल। एल पतरसतुन इत्तूल:- बगीचाते ओन-संग्‌ 
नीकून हड़तान कि हैल्ले? 27 पतरस ओंडे इन्कार कीतुल, अनि पड़कने कॉर्र 
क्स्त। 


28 प सीनाके काईफाना रोताल ओड़ यीशून रोमी सरकारना भवन्त्‌-रोपाता 





अदालत-खाक वोतुड़। यहूदीड़ भवन्त-रोपा हैल्ले हन्नोड़, बाड़ीकि इन्दुड़ कि 
नापाक हैल्ले , फसह-तेवहार तिन्दाकट। 29 रोमी सरकार पिलातूस बाहरो 
वातूल अनि हे :-एल बड़ांगू कीतोल? ओड़ जवाब सीतूड़:- जुल्म हैल्ले केवोल 
ते नीकर्ूम हैल्ले तड़ोम। 30 पिलातुस ओड़कन इत्तुल:- इम्माट वोसी मीवा 
कानूनते म फैसला कीम्ट। 3] यहदीड़ इत्तुड़:- सायाना सजा सीयाना माकन 
हकम हैल्ले। 32 यीशु मून्नेताल वेहची मत्तोल कि बाहून साईका, अनि ईहून ओना 
मान्दी सच पसीत। 

33 गस भवन्त्‌-रोपा मलसी यीशुन केइसूहची इत्त॒ल:- बड़ांग इम्मा 
यहूदीडोल आन्दी? 34 यीशु जवाब सीतूल:- बड़ांगू इम्मा नीवा मनताल 
ईहन पूछे , कि ओडे बोड़े नीकन इत्तृड? 35 पिलातूस इत्तुल:- यहूदीना 
आन्दान बाह? नीवोड़ जातीवालेड़ अनि याजकोड़ नीकन नावा कैदे सीतोड़। बड़ांग्‌ 
न 36 यीशु जवाब सीतूल:- नावा राज इद दुनियाता हैल्ले, दनियाता 
आईवल ते नावोड़ सिपाहीड तड़हची नाकून यहूदीड़ा कैदे हैल्ले वाया सेवेड़, पर 
नावा राज इरंगाता हैलले आयो। 37 पिलातुस इद केन्ची ओंडे पूछे कीतूल:- बाड़ी 
इम्मा राजानी आन्दी बाह? यीशु जवाब सीतुल:- 

इम्मा इन्दातोनी कि अन्ना राजाना आन्दान। 





तेन- अन्ना पैदा आतोना, 
तेन- अन्ना इद दनियाते वातोना, 
मान्दी वेहची सीयाले। 


38 बोल|सच्चाईतोल आन्दूल ओल नावा मान्दी केन्जीतोल। 
पिलातूस ओन इत्त॒ल:- सच्चाई बड़ांग आईता? तेन-पिज्जा पिलातूस बाहरो 
मलसी र इकून इत्तृल:- 

39 नाकम ओना बड़ांगे जुल्म 3705, । फसह तेवहाडे हर साल मी-हिन्नाल 





]8.40-9.25 
वोडूल केदीन छोड़े कीयाना रिवाज आईता, इम्माट मीवा मरजी बते कीम्ट, बड़ांग्‌ 
यहूदिड़ोल राजान छोड़े कीका? 40 ओड़ ओंडे चिचे मासी इत्तृड:- एन हैल्ले, 
बरब्बान छोड़े कीम। बरब्भा डाक मत्तोल। 


पिलातृस यीशुन अलग कीसूहची कोड़लांग जीस्तूल। 2 .सिपाहीइ 
साहकना पगड़ी दॉहची यीशुना तल्लाइ्‌-परों दस्सी सीतुड़ अनि लाल-नीलो* 
रंग्‌वाले दिकड़ी करसूहची सीतुड़। ओड़ ओन्‌-कर्रूम वासी इन्द्ड़:- ये यहूदीड़ोल 
राजानी - सेवा। 3 अनि ओड़ ओन रहपट'जीन्द्ड़। 4 पिलातुस ओंडे पसीसी 
लोगोड़कून इत्तल:- हड़ाट, ओन मी-सामनो निलुहत्तातोना, इम्माट पुन्ट कि 
नाकून एना बड़ांगे जुल्म हैल्‍लले दीसो। 5 ईहून यीश्‌ साहकना पगड़ी अनि 
लाल-नीलो दिकड़ी करींसी पसीसी वातुल। 6 पिलातुस ओड़कन इत्त॒ल:- हूड़ाट, 
एल आन्द्ल। पड़ोड़ याजकोड़ अनि यहदीड़ ओन हूड़सी चिचे मासी पड़ा लेंगते वंकी 
लातुड़:- सूलीत्‌-पर्रो तरूहची सीम सूलीत्‌-पर्रो तरूहची सीम। पिलातूस ओड़कून 
इत्तुल:- बोम्ट, इम्माटई ओन सूलीत्‌-पर्रो तरूहट, - नाकून ओना बड़ांगे जुल्म 
हैल्ले दीसो। 7 यहूदीड़ जवाब सीतुड़:- मावा भी कानून आन्द, मावा कानूनते ओल 
सायाना सजात्‌-लायोक आन्दुल, -बाडीकि ओल तन्वातुन परमेश्वरतोल मर्री बने 
कीतोल। 8 पिलातुस इद केन्ची ओंडे भी वरीता लातूल। 9 ओल भवन्त्‌-रोपा 
मलसी यीशुन इत्तुलः- इम्मा बेगातोनी आन्दी? यीश्‌ ओन बद्दे जवाब हैल्ले 
सेवोल। 

।0 पिलातूस ओन इत्तुल:- नाकून जवाब हैल्ले सेवी? पूनवी हैल्ले कि नीकन 
छोड़े कीयाना अनि नीकन सूलीत्‌-पर्रो तरूहची सीयाना अधिकार नावा कैदे आन्द? 
।] यीशु इत्तुलः- ना-पर्रो बद्दे भी अधिकार आत, अद नीकन परमेश्वरताल 
पूटत। तेन-हिन्नाल ओना ओंडे जुल्म आन्द बोल माकन नीवा कैदे सीतूल। 
।2 पिलात्‌स इद केन्ची ओन छोड़े कीयाले ओंडे भी कोशीश कीया लातूल, पर 
यहूदीड़ ओंडे चिचे मासी वंकतूड़:- एन छोड़े कोकी ते इम्मा कैसर-राजानोल 
दोस्तनी हैल्ले, ।3 बोल राजा आयाना दावा कीयातोल ओल कैसर -राजाना दोस्त 
हैल्ले। इद केन्ची पिलातूस यीशून-अर्री पसीसी हत्तुल अनि 'चबूतरा” पड़ोडा 
जगाते अदालातना तख्त-पर्रो उदतूल। अद जगाता पड़ोल इब्रानी पार्सीते “गबथा” 
आन्द। ।4 अद बख्त फसह-तेवहाडा तैयारीता दिया अन्दाज दुपहरी मत्ता। 
पिलातुस यहूदीड़कन इत्तुल:- हड़ाट, मीवोल राजाल। ।5 ओड़ फड़ा जोर कीसी 
चिचे मातुड़:- जॉक्सी वाटा, जॉक्सी वाटा, सूलीत्‌-पर्रो तरूहची सीम। पिलातूस 
ओड़कन इत्तुलः- बड़ांग, मीवोल राजान सूलीत्‌-पर्रो तरूहका? फड़ोड़ याजकोड़ 





*टीकाः 'लाल-नीलो दिकडी''-अद मूल्कता रिवाज्तॅ वरै राजालोगोड़ इद रंगता दिकड़ी करीसी 


येन्द्ड़। 
5l 


I9.] 
जवाब सीतुड:- मावोल बोले राजाल हैल्‍ल्ले आयोल, वरॉले कैसर-राजाल! 
6 तेन- | पिलातुस यीशून सूलीत्‌-पररो तरूहताले ओड़ा कैदे सीतूल अनि 
ओड़ ओन येची वोत्ड़। 


7 3 तनवा सूली तहची खोपड़ी पड़ोडा जगाते अवतूल। अद जगाता पड़ोल 
इब्रानी पार्सीते "गल्गथा” आईता। 8 अग्गा ओड़ ओन सूलीत्‌-पर्रो तरूहची 
सीतूड़। रंड मुल भी मत्तोड़, एड़कन भी ओन-संग फांसी सीतूड़, वोडूल वोडूल 
रंटे खाक आनि यीश नड़ड़मते। ।9 पिलात्‌स दोषपत्र लिखे कीसी सूलीत्‌-परों लगे 
Es तेन परों लिखे मासी मत्ता:- 


“यीश नासरी यहदीड़ोल राजाल 


20 ड़ यहूदीड़ इद पत्र पढ़े मान्दुड़ बाड़ीकि शहर्तू-कर्ूमता जगा मत्ता 
अनि पत्र इंब्रानी लतीनी अनि यूनानी मूटे पार्सीने लिखे मासी मत्ता। 2] यहूदीड़ोड़ 
फड़ोड़ इ पिलातूसतून इत्तड़:- आहन मिनी लिखे केमा कि 'यहूदीड़ोल 
राजाल”, पर ईहन कि “ओल वंकंदूल कि अन्ना यह्दीडोल राजाना आन्दान'। 
22 पिलातूस जवाब सीत्‌ल:~ बाहून लिखे कीतोना आहन मन्दा सीम्ट। 


23 840 सूलीतू-परों तरूहची सिपाहीड़ ओना दिकड़ी येतूड़ अनि नालुंग 
बाटोंग कीतड़, वोडल वोडल सिपाहीन्‌-हिन्नाल उन्दी उन्दी हिस्सा। ओना कड़ता 
भी र पर तेना सिलाईता बद्दे जोड़ हैल्ले म्नो, अद पूरो उन्दी ही दिकड़ी मत्ता। 


24 ओड़ इंन्द्ड़: तान सरूहवट हैल्ले, तान-हिन्नाल चिट्टींग वाटकट, बोना आसी 
दाल। ईह शास्त्रता इद मान्दी सच पसीत, कि 

हे अत नावा दिकडीनुंग आपुसते वाटोंग्‌ कीतड़, 

अनि नावा कड़तात्‌-हिन्नाल चिट्टींग्‌ बाटतुड़। 
सिपाहीड़ ईहने कीतुड़। 


र 5 यीशाना सूलीत्‌-कर्रूम ओना दाई, ओना पेड़ी, अनि मरयम, क्लोपासना माई, 

अनि मगदालाना मरयम, नालुंगटे नित्ची मत्तांग्‌। 26 यीशु तनवा दाईन हूडतुल, 
अनि ओनोल प्यारोल चेलाल भी अग्गा हड़तुल, ते दाईन इत्तुल:- ये माईनी, हड़ा, 
एल आन्दूल नीवोल मर्री। 27 अनि चेलान इत्तुल:- हूडा, इद आन्द नीवा दाई। 
न ओल चेलाल तनवा रोते मन्दाले दाईन रहची सीतूल। 


28 यीश इंगा पत्तुल कि शास्त्रना सब मान्दी पूरो आसी हत्ता, तेन-हिन्नाल ओल 
इत्तुल:- येर बडेकतोना। 29 अग्गा सिरका निनतल बरतन मत्ता, ओड़ बडगाते 
इस्पन्ज वॉहची सिरकाते नाहची ओना टॉड्दे लगे कीतूड़। 30 यीशु सिरका येची 
इत्तल:- प्रो आसी हत्ता। अनि तला नवीसी जीवा छोडे कीत्‌ल। 

9.3-20.6 
` 3] फसहता तैयारीता दिया मत्ता अनि नाड़ीता सनीचर्तू-नटी यहूदीड़ा फड़ा 
तेवहारता दिया आयान-हिन्नाल ओड़ इन्दुड़ कि म्रदांग सूलीहक-पर्रो हैल्ले रहे 
मन्वांग, अनि ओड़ पिलातसना अरदास कीतड़ कि काल्कनंग उरूहची ओड़कन 
रहची अलग कीसूहची सीम। 32 सिपाहीड़ वासी यीशूना रंटे खाकनोड़ मुल्जीम्कना 
काल्कनंग उरूहतड़। 33 पर यीशन्‌-कर्ूम वासी हड़तड़ कि एल सासी हत्तोल ते 
ओना काल्कनंग हैल्ले उरूहोड़। 34 वोड़ल सिपाही यीशूना पसलीते भाला जीतुल 
अनि पड़कने पसलीताल नत्त्र अनि येर पसीत। 


~ 


35 इद इव मान्दींगुना हड़ानवालेना बयान आन्द, कि इम्माट भी बिश्वास 
कीकीट। इद मान्दी सच आन्द अनि बयान सीयानवाले पून्दातोल कि सच 
बंकीतोल। 36 ईहन शास्त्रता भी इद मान्दी पूरो आसी हत कि 

“"ओना बद्दे भी हड्डी हैल्‍्ले उरूगो”। 

37 अनि शास्त्रता ओंडे मान्दी इद भी आन्द:- 

"बोन भाला जीसी तुलेहची सीसी मत्तोड़ ओन-परों नजर कीयानुड़'। 

38 अरमतियाहनोल यूसुफ यीशूनोल चेलाल मत्तोल पर यहूदीड़ाल वर्रीन्दल 
अनि तेन-हिन्नाल बते हैल्ले केवोल कि ओनोल चेलाल आन्दान। एल इंगा यीशूना 
साता मेन्दलतन बोयाना हकम पिलातृसनाल तलेहकतूल। 39 पीलातुस हुकूम 
सीतल ते ओल वोतल। निकदीमस भी ओन-संग्‌ मत्तोल, एल मून्ने नरकाता वकत 
यीशन-कर्ूम वासी मत्तोल। एल पचास-एक कीलोंग खुशबूवाले नी अनि मसाला 
अरी वातल। 40 यहदीड़ा मिस्साना रीती-रुस्सुम्त्‌-लेका ओड़ यीशूना लोथते 
खशबवाले मसाला सोकसी वाटत्‌ड़ अनि कफन-दिकड़ी दॉहतूड़। 4। सूलीतू-पर्रो 
तरूहताना जगात्‌-कर्ूम बगीचा मत्ता, बगीचात्‌-रोपा मिस्सान-हिन्नाल नौतो 
जगा तैयार मत्ता, तान-रोपा बोनै मिस्सी हैल्‍ले सेवोड़। 42 फसह-तेवहारता 
तैयारीता दियात्‌-हि्ताल ओड़ यीशुन अग्गा इरतूड़, बाड़ीकि कर्ूूम मत्ता। 


इतवार्त्‌-नेटी, हफ़ताना पहिलो दिया, दिन हैल्ले पसियो ते मगदालाना 
मरयम मिस्साना जगाते वात, अवता-बरोबर हूड़त कि मिस्साना जगाता 
टॉड़द्‌-पर्रोताल टॉन्गी अलग आसी हता। 2 वित्चीकून अद शमोन-पतरस अनि 
दसरोल चेलान्‌-कर्सूम अवसी वात, एल ओल चेलाल आन्दुल बोन यीशु खास प्रेम 
कीन्दल। अद ओड़कन इत:- मिस्सी सीतोड़ाम अग्गाटाल प्रभुन टंडसी बोतोड़ 
बेगा इरतोड़ पन्नोम हैल्ले। 3 पतरस अनि दूसरोल चेलाल पसीसी मिस्साना 
जगात्‌-खाक हत्तुड़। 4 रटे वित्ची हन्दुड़, पर दूसरोल चेलाल जल्दी वित्ची 
पतरस्त्‌-मन्ने मिस्साना जगा अवसी हत्तुल। 5 नवीसी रोपा हड़तुल ते दिकडींग्‌ 
अग्गा दीस्तुंगु पर ओल रोपा हैल्ले हन्नोल। 6 इच्चोडे शमोन-पतरस अवसी वातुल 
एल मिस्साना जगात्‌-रोपा सोड़ीसी हत्तुल, अनि ओल भी दिकड़ीनूंग अग्गा 

हड़तुल। 7 ग्रीशुना तल्लाडा अंगोचा दिकड़ींन्‌-कर्रूम हैल्‍्ले मन्नो, अद लिपटे माता 
र मत्ता। 8 दूसरोल चेलाल भी, बोल मिस्साना जगाते मुन्ने वासीतोल, 
एल भी हत्तुल अनि हूड्सीकन बिश्वास कीतुल। 9 अप्पोड़-लुगुस ओड़ 
शास्त्रता इद मान्दी हैल्ले समझे मायोड़ कि ओना सासी पिर्सी तेदाना जरूरी आन्द। 
I0 इ रोन मलसी हत्तड़। 


!। मरयम मिस्साना जगात्‌-कर्रूम आड़नाके रहे मात, आड़नाके अद नवीसी 
pone) जग्रात्‌-रोपा हूड़त। !2 बड़ांग हड़त, कि पांडरी दिकड़ी करतोड़ रंड दत्क 
अग्गा उद्दीतोड़ बेगा यीशुना लोथ मुन्ने मत्ता, बोडूल तल्लात्‌-खाक, वोडूल 
म । ।3 एड़ तान इत्तड़:- ये माईनी, बाड़ी आड़ीतोनी? अद ओड़कन 
इतः- ओड़ नावोल प्रभून वोतोड़, बेगा इरतोड़ अन्ना हैल्ले पन्नोन। ।4 इच्चो 
वंकसी अद| मलसी यीशुन नित्चोड़े हूड़त, पर हैल्‍्ले पुन्नो कि यीशु आन्दुल। 
5 यीशु तान इत्तुलः- ये माईंनी, बाड़ी आड़ीतोनी? बोन पिड़कीतोनी? अद समझे 
मात कि एल बगीचातोल माली आन्दुल, ते इत:- श्रीमानजी, इग्गाटाल ओन 
वोतोनी ते ब्रते कीम बेगा इरतोनी, अन्ना ओन वोईका। !6 यीशु तान इत्तुल:- 
मरयम। मलसी अद ओन ईब्रानी पार्सते इत:- रब्बूनी। तेना मतलब ''गरूजी” 
आन्द sk !7 ग्रीशु तान इत्तुल:- नाकन मिनी इटमा, अन्ना दाऊन्‌-कर्रूम इंगा-लगस 
हैल्ले पर इम्मा नावोड़ भाईड़-कर्रूम हन्जी इन कि अन्ना ओन्‌-कर्रूम 
मलसी हन , बोल नावोल अनि मीवोल दाऊ आन्दुल, नावोल अनि मीवोल 
Rael क न्दुल। ।8 मरयम मगदालीनी हन्जी चेलालोड़कन वेहची सीत कि 
अन्ना प्रभून हूड़तोना अनि ओल नाकन ईहुन ईहुन मान्दी वंकतोल। 





9 अददे इतवार्त्‌-नेटी नूल्पेता वकत यहदीड़ा वरेंत्‌-हिन्नाल रोता किवार्क बन्द 
कीसी ग इकद्रो मत्तोड़ अनि यीशु ओड़-नड़ड्म वासी नित्तुल अनि ओड़कन 
इत्तुलः- मीकून शान्ति आई। 20 अद इन्जी ओल ओड़कून कैक अनि पसली 
दीसूहतुल, अनि चेलालोड़ प्रभुन हूड़सी वाको खुश आसी हत्तड। 2] यीश ओंडे 
इत्तृलः- मीकन शान्ति आई, - बाहुन दाऊ नाकन रॉहतूल आहुन अन्ना मीकन 
रॉहतातोना। 22 अनि ओल ओड़कून उहुकसी इत्तुल:- 

जीवाते पवित्र आत्मा येनाट - 

23 बोड़ा पाप्क माफ़ कीयातोड़ीट ओड़ा पाप्क माफ़ आन्दुंग्‌, 

बोड़ा पाप्क माफ़ हैल्‍्ले केवीट ओड़ा पाप्क माफ हैल्ले आयोंग्‌। 


24 डा नड्ड्मतोल थोमा-येमाल यीशुना आहुन वायाना वकत 
ओड़-संग्‌ हैल्ले मन्नोल। 25 चेलालोड़ थोमान वेहची सीतुड़:- प्रभून हड़तोड़ाम। 
थोमा इत्तुल:- ओना कैकने कीलोंगुना चिन्ह हैल्‍्ले हड़ोन अनि विरिन्ज 
हल्ले वाटोन, अनि ओना पसलीते नावा कै हैलले वाटोन, अप्पोइ-लगस बिश्वास 
हैल्ले केबोन ॥। 54 

26 हफता-मेंड आसी हत अनि चेलालोड़ रोते ओंडे इकट्रो आतुड़ अनि थोमा भी 
ओड़-संगु मत्तोल। किवार्कना तालांगू लगे मातंग पर यीशु ओड़-नड्डुम वासी 
इत्तुलः- मीकन शान्ति आई। 27 अनि ओल थोमान इत्तलः- विरिन्ज इग्गा 
वाटसी नावा कैकनुंग हुडा, कै इग्गा कीसी नावा पसलीते वाटा। सन्देह मिनी केमा, 
बिश्वास कीम। 28 थोमा जवाब सीसी इत्तृलः- ये नावोल प्रभुनी, नावोल 
परमेश्वरनी। 29 यीशु ओन इत्तुल:- 
नाकन हूड़सी बिश्वास कीयातोनी? - 
नाकून हैल्ले हूड़ोड़ अनि भी बिश्वास कीयातोड़ 
ओड़कून बरकत आंन्द। 


30 चेलालोड़ा सामनो यीशु ओडे बल्लेसोंग अद्भुत चिन्ह दीसूहची सीतुल, इद 
पोथीते इव सब हैल्ले लिखे मायोंग्‌। 3] पर इच्चोंग्‌ लिखे मातांग कि इम्माट 
बिश्वास कीकीट कि मसीह, परमेशवरतोल मर्री, यीशु ही आन्दुल अनि कि 
ओन-पररों ईहुन बिश्वास कीसी मीकून जीवन पुटसी दल। 


तेन-पिज्जा यीशु तिबीरियास पड़ोड़ा समून्दर्त्‌-कर्ूम चेलालोड़कन- 
2] हिन्नाल तन्वातुन ओंडे दीसूहतूल। इद ईहून आसी हतः- 


2 शमोन-पतरस, थोमा-येमाल, गलीलदेशता काना नाटेनोल नतनएल, 
जबदीनोड़ मर्क, अनि ओंडे रंड चेलालोड़, एड़ सब अग्गा मत्तोड़। 3 शमोन-पतरस 
ओड़कन इत्तुल:- मीन्क बैईले दाका। ओड़ ओन इत्तुड:- अम्माट भी दाकोम। 
डॉन्गाते पसीसी हत्तुड़ पर नरका-पड़ेंग बड़ागे हैल्ले बैयोड़। 4 दिन पसीनाके यीशु 
किनाड-पर्रो नित्ची दीस्तूल, पर चेलालोड़ पुन्नोड़ हैले कि यीशआन्दल। 5 ओल 
ओड़कन इत्तुल:- ये दोस्तकनीट, बड़ांगे बैसी येतोड़ीट? ओड़ जवाब सीतुड़:- 
बड़ांगे हैल्ले। 6 ओल इत्तुल:- जेवनो खाक जाल वाटसी सीम्ट ते पुटसी दल। 
आहुन ओड़ जाल वाटसी सीतुड़ अनि इच्चोंग मीन्क वातूंग कि जाल वीन्जाना हैल्ले 
बने मायो। 7 यीशु खास प्रेम कीन्दुल ओल चेलाल पतरसतुन इत्तल:- एल तो प्रभू 
आन्दुल। शमोन-पतरस काम्त्‌-हिस्ताल दिकड़ी रेहची मत्तोल, इद केन्ची कि प्रभू 
आन्दूल ओल नन्नीने दिकड़ी दॉहची समृन्दरते डाईसी हत्तुल। 8 दूसरोड़ चेलालोड़ 
मीन्क निन्ता जाल वीन्जनाके डॉन्गाते किनारो अवतुड़, बड़ीकि धरतीताल 
अन्दाजन सौ मीटर लक मत्तोड़। 9 डॉन्गाटाल रगसी कोयलाता किस अनि 
किस्त्‌-पररो मीन हड़तुड़, अनि साड़ी भी। ।0 यीशु ओड़कून इत्तुलः- इंगा 
बैइतोड़ीट अव्वेनाल मीन्क तड़ाट। ।। शमोन-पतरस डॉन्गाते तरगसी जालतुन 
धरतीत्‌-पर्रो वीन्जतूल, जालते उन्दी नूर अनि त्रेपन फड़ा मीन्क निन्ची मत्तांग फिर 
भी जाल हैल्ले सरों। ।2 यीश ओड़कून इत्तुल:- वड़ाट, तिन्जी येनाट। बोले 
चेलाल पूछे कीयाना हिम्मत भी हैल्ले केवोल, कि इम्मा बोनी? बाड़ीकि पुन्दुड़ कि 

हि मिले मातुल। 


येची मत्तोड़ अनि यीशु शमोन-पतरसतुन इत्तृल:- ये शीमोन, 
यूहन्नानोल , एड़कनसे मईसी बड़ांग्‌ इम्मा नाकन प्रेम कीयातोनी? ओल ओन 
इत्तुलः- इंगी प्रभुनी, इम्मा पुन्दातोनी कि नीकन प्रेम कीयातोना। यीश ओन 
इत्तुल:- नावा भेंडालोड़ा पिल्लानुंग्‌ केपा*। 


!6 र मेला यीशु शमोनत्‌न इत्तुल:- ये शीमोन, यूहन्नानोल मरींनी, बड़ांग्‌ 
इम्मा io maul ओल ओन इत्तूल:- इंगी प्रभनी, इम्मा प्न्दातोनी कि 


नीकन प्रेम । यीशु ओन इत्तुल:- नावा भेंडालोड़कन केपा*। 
।7 तीसरो मेला यीश पूछे कीतूल:- ये शीमोन, यूहन्नानोल मर्रीनी, बड़ांग 
नीकन ना- प्रेम आन्द? पतरस उदास आतूल कि यीश॒ मून्द मेलांग इहन पूछे 


कीतूल कि बड़ांग इम्मा नाकन प्रेम कीयातोनी? ओल इत्तूल:- ये प्रभुनी, इम्मा सब 
मान्दी पून पत्तोनी कि नीकन प्रेम कीयातोना। 


I8 जवाब सीतूल:- नावा भेंडालोड़कन केपा*। 
| नीकन सच सच इन्दातोना, 
जवान मत्तोनी अनि नन्नी दाँहची 


84 हन्दा वसन्द अग्गा ताकसी हन्दी, 
पर आसी दाकी 


अनि कैकनुंग तारसी सीकी, अनि दूसरोल नीवा नन्नी दॉहची सीयानूल। 
अनि बेग़ा हन्दा हैल्ले वस्सो अग्गा नीकन वोयानूड़। 
।9 ईहन यीश्‌ वेहन्दूल कि पतरस बातल मौतते सासी परमेश्वरता महिमा 
वेहची सीयानूल। तेन-पिज्जा यीशु ओन इत्त॒ल:- इम्मा नावोल चेलानी मन। 


20 पतारस मलसी म प्यारोल चेलान वानाके हूड़तूल - एल ओले 
आन्दुल नूठंपेता जावाता वकत यीशन्‌-कर्रूम उदसी मत्तोल अनि पूछे कीसी मत्तोल 
कि ये बोल नीकून बैसूहतानूल? 2।एन हड़सी पतरस|यीशन इत्तल:-ये 
प्रभुनी एना । बड़ांग आसी दल? 22 यीशु इत्तृल:- नावा मरजी आईवल कि एल 
नावा मलमी वायान-लुगूस मन्दानल, ते तानसे नीवा बड़ांग्‌-आईवल? इम्मा तो 
नावोल चेलानी मन। 23 यीशनोड़ चेलालोड़ा-नडडम इद मान्दी फैले.मासी हत कि 





*टीका: 'भेंडालोड़ा पिल्लांग'' अनि ''भेंडालोड़' - यीश ईहून तनवोड़ बिश्वास कीयानवालेड़ा 
मन्डलीता मान्दी कीयातोल। अद जमानाते इद प्रेम दीसृहताना मान्दी मत्ता। 

2 .24-25 
एल चेलाल हैल्ले सायोल। पर यीश ईहन हैल्ले इन्नोल कि हैल्ले सायोल, पर ईहन 


कि नावा ईहून मरजी आइवल कि नावा वायान-लगस मन्दानल ते नीवा बडांग 
आईवल? 


24 एल ओले चेलाल आन्दुल बोल इव मान्दिंगना बयान सीयातोल, अनि इवेनंग 
लिखे भी कीतोल; अम्माट प्न्दातोडाम कि ओना बयान सच्चो आन्द। 


25 यीश्‌ बल्ले ओंडे काम्क कीतूल, इव सब उन्दी उन्दी कीसी लिखे माईवांग ते 
इच्चोंग्‌ पोथींग आईवांग कि दुनियाते अब्वेन्‌ -हिन्नाल जगा हैल्ले आयो। 

